cyanic-selkie/wikianc huggingface dataset:
കൃഷൻ ഖന്ന
പാകിസ്താനിലെ ഫൈസലാബാദിലെ ല്യാല്പൂരിൽ ജനിച്ച ഒരു ഇന്ത്യൻ കലാകാരനാണ് കൃഷൻ ഖന്ന (Krishen Khanna) (ജനനം 1925). ഇംഗ്ലണ്ടിലെ ഇംപീരിയൽ സർവീസ് കോളേജിൽ ചേർന്ന അദ്ദേഹം സ്വയം പഠിച്ച കലാകാരനാണ്. അദ്ദേഹത്തിന് 1962 ൽ റോക്ഫെല്ലർ ഫെലോഷിപ്പും 1990 -ൽ പത്മശ്രീയും 2011 -ൽ പത്മഭൂഷനും ലഭിച്ചിട്ടുണ്ട്.
മുൻകാലജീവിതം
1938 ൽ ഖന്ന ബോംബെയിൽ നിന്ന് ബ്രിട്ടനിലേക്ക് ആർ‌എം‌എസ് സ്ട്രാത്ത്മോറിൽ യാത്ര ചെയ്തു. 1938 മുതൽ 1942 വരെ ഇംപീരിയൽ സർവീസ് കോളേജിൽ ചേർന്ന ശേഷം ഖന്ന 1942 മുതൽ 1944 വരെ ലാഹോറിലെ ഗവൺമെന്റ് കോളേജിൽ ചേർന്നു. 1946 മുതൽ 14 വർഷം അദ്ദേഹം ഗ്രിൻഡ്ലേസ് ബാങ്കിൽ ജോലിചെയ്തശേഷം 1961 ൽ ബാങ്കിൽ നിന്ന് രാജിവച്ച് തന്റെ മുഴുവൻ സമയവും കലയ്ക്കായി നീക്കിവച്ചു.
ഒരു വിദൂര സായാഹ്നം (A Far Afternoon) : കൃഷൻ ഖന്ന (2015) വരച്ച ഒരു ഇതിഹാസം
പിരമൽ ആർട്ട് ഫൗണ്ടേഷൻ നിർമ്മിച്ച ശ്രുതി ഹരിഹര സുബ്രഹ്മണ്യൻ സംവിധാനം ചെയ്ത ഫീച്ചർ ഡോക്യുമെന്ററിയായ എ ഫാർ ആഫ്റ്റർനൂൺ - എ പെയിന്റഡ് സാഗ ബൈ കൃഷൻ ഖന്ന യ്ക്ക് ഈയിടെ മികച്ച കല/സാംസ്കാരിക ചിത്രത്തിനുള്ള ദേശീയ അവാർഡ്, മികച്ച സംഗീതത്തിനുള്ള ദേശീയ അവാർഡ് (നോൺ-ഫീച്ചർ) എന്നീ വിഭാഗങ്ങളിൽ രണ്ട് ദേശീയ അവാർഡുകൾ ലഭിച്ചു. മുതിർന്ന കലാകാരൻ കൃഷൻ ഖന്നയുടെ കലാസൃഷ്‌ടി സൃഷ്ടിക്കുന്നതിൽ ഉൾപ്പെട്ടിട്ടുള്ള കലാപരമായ പ്രക്രിയയെ സ്മരിക്കുന്നതിനും കലാകാരനെ സ്വാധീനിച്ച ചിലരെ കണ്ടെത്തുന്നതിനുമുള്ള ഒരു ചലച്ചിത്രകാരന്റെ ശ്രമമാണ് ഡോക്യുമെന്ററി. അഞ്ച് ഭാഗങ്ങളുള്ള ഒരു സിനിമ, എ ഫാർ ആഫ്റ്റർനൂൺ, ക്യാൻവാസിൽ സ്വയം പ്രത്യക്ഷപ്പെട്ട ആ സ്വാധീനങ്ങളെക്കുറിച്ച് വിശദീകരിക്കുന്നു. ബോംബെ, കൃഷൻ ഖന്നയെ പ്രോഗ്രസീവ് ആർട്ടിസ്റ്റ് ഗ്രൂപ്പിൽ ഉൾപ്പെടുത്തിയ നഗരം; ഇന്ത്യൻ വിവാഹങ്ങളിൽ സ്ഥിരമായി നടക്കുന്ന ബറാത്ത് (വിവാഹ ഘോഷയാത്ര); മഞ്ഞ, നീല, വെള്ള എന്നീ നിറങ്ങളുടെ തിരഞ്ഞെടുപ്പ്; മറ്റ് കലാകാരന്മാർ, മറ്റ് കലാസൃഷ്ടികൾ അദ്ദേഹത്തെ ഈ സ്ഥലത്തേക്കു കൊണ്ടുവന്നിട്ടുണ്ട്. എ ഫാർ ആഫ്റ്റർനൂണിന്റെ സംഗീതസംവിധായകരായ അരവിന്ദ്-ജയ്ശങ്കർ ഇന്ത്യയിലെ ചെന്നൈയിൽ നിന്നാണ്. ദേശീയ അവാർഡ് നേടിയ സിനിമകൾ, ഡോക്യുമെന്ററികൾ, പരസ്യ പരസ്യങ്ങൾ, കമ്പ്യൂട്ടർ, മൊബൈൽ ഉപകരണ ഗെയിമുകൾ, സംഗീതം, ശബ്‌ദ രൂപകൽപ്പന, ഓഡിയോ നിർമ്മാണം എന്നിവ ഉൾക്കൊള്ളുന്ന നിരവധി പ്രോജക്ടുകളിൽ അവർ പ്രവർത്തിച്ചിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1925-ൽ ജനിച്ചവർ
അൽ നുസ്റ ഫ്രണ്ട്
സിറിയയിലെ ആഭ്യന്തരയുദ്ധത്തിൽ പങ്കാളികളായ ഒരു പ്രധാന റിബൽ ഗ്രൂപ്പാണ് അൽ നുസ്റ ഫ്രണ്ട്. അറബിയിൽ ജബ്ഹത്ത് അൽ നുസ്റ (Jabhat al-Nusra), (جبهة النصرة لأهل الشام ജബ്ഹത്ത് അൽ നുസ്റാഹ് ലി അഹ്ലി അശ്ശാം എന്നാണ് പൂർണ്ണരൂപം, "The Support Front for the People of Al-Sham", ചുരുക്കരൂപത്തിൽ JN or JaN), al-Qaeda in Syria or al-Qaeda in the Levant എന്നും ഈ ഗ്രൂപ്പ് അറിയപ്പെടുന്നു, ഇസ്‌ലാമിക ഭരണം സ്ഥാപിക്കുക എന്ന ലക്ഷ്യത്തോടെ അസദ് ഭരണകൂടത്തിനെതിരെ പോരാടുന്ന ഒരു സുന്നി ജിഹാദി സായുധ മിലീഷ്യാ ഗ്രൂപ്പാണിത്. അൽ ഖായിദയുടെ സിറിയൻ ശാഖയായി ഇതറിയപ്പെടുന്നു, അയൽ രാജ്യമായ ലബനാനിലും ഇതിന്റെ പ്രവർത്തനമുണ്ട്. 2012 ജനുവരി 23നാണ് ഈ ഗ്രൂപ്പ് രൂപം കൊണ്ടത്‌. സിറിയയിൽ പോരാടുന്ന ഗ്രൂപ്പുകളിൽ ഏറ്റവും യുദ്ധവൈഭവമുള്ള ഗ്രൂപ്പായി ഇത് ചുരുങ്ങിയ നാൾകൊണ്ട് പേരെടുത്തു. അമേരിക്കയടക്കം ചില രാജ്യങ്ങൾ ഇതിനെ തീവ്രവാദ പട്ടികയിൽ പെടുത്തിയിട്ടുണ്ട്.
അവലംബം
വർഗ്ഗം:ജിഹാദി സംഘടനകൾ വർഗ്ഗം:അൽ ഖാഇദയുമായി ബന്ധമുള്ള സംഘടനകൾ
മരിയ ഐവ്ലേവ
2010-ലെ വിന്റർ പാരാലിമ്പിക്‌സിൽ റഷ്യയെ പ്രതിനിധീകരിച്ച് ഒരു റഷ്യൻ ബയാത്ത്ലെറ്റും ക്രോസ്-കൺട്രി സ്കീയറുമാണ് മരിയ ഐവ്‌ലെവ (ജനനം: ഫെബ്രുവരി 18, 1990). സിറ്റിംഗ് ബയാത്ത്‌ലോണിൽ സ്വർണം ഉൾപ്പെടെ രണ്ട് മെഡലുകൾ നേടി. കൂടാതെ വനിതകളുടെ ക്രോസ്-കൺട്രി റിലേയുടെ സ്വർണ്ണ മെഡൽ ടീമിലുമുണ്ടായിരുന്നു. അവർ ബധിരയും തളർവാതരോഗിയുമാണ്. വികലാംഗരായ മറ്റ് പന്ത്രണ്ട് സ്ത്രീകളോടൊപ്പമുള്ള ഒരു വീട്ടിൽ അവർ താമസിക്കുന്നു. പക്ഷേ മെഡൽ നേടിയതിനാൽ സ്വന്തമായി ഒരു അപ്പാർട്ട്മെന്റ് ലഭിക്കുമെന്ന് അവർ സ്വപ്നം കാണുന്നു.
അവലംബം
വർഗ്ഗം:റഷ്യയുടെ പാരാലിമ്പിക് സ്വർണ്ണമെഡൽ ജേതാക്കൾ വർഗ്ഗം:1990-ൽ ജനിച്ചവർ
മൗണ്ട് മാർസി
മൗണ്ട് മാർസി 5,344 അടി (1,629 മീറ്റർ) ഉയരമുള്ള ന്യൂയോർക്കിലെ ഏറ്റവും ഉയരമുള്ള സ്ഥലമാണ്. എസെക്സ് കൗണ്ടിയിലെ കീൻ പട്ടണത്തിലാണ് ഇത് സ്ഥിതി ചെയ്യുന്നത്. ഹൈ പീക്ക് വൈൽഡർനസ് ഏരിയയിലെ അഡിറോണ്ടാക്ക് ഹൈ പീക്ക് മേഖലയുടെ ഹൃദയഭാഗത്താണ് ഈ പർവ്വതം സ്ഥിതിചെയ്യുന്നത്. അതിന്റെ ഉയരവും വിശാലമായ കാഴ്ചകളും വേനൽക്കാല മാസങ്ങളിൽ അതിന്റെ ഉച്ചകോടിയിൽ തിങ്ങിക്കൂടുന്ന കാൽനടയാത്രക്കാരുടെ ഒരു ജനപ്രിയ സ്ഥലമാക്കി മാറ്റുന്നു.
ചൂളൈമേട്‌
ചെന്നൈയുടെ പരിസരപ്രദേശത്തുള്ള ഒരു ജനവാസകേന്ദ്രമാണ് ചൂളൈമേട്.
കോടമ്പാക്കം, വടപഴനി, എം.എം.ഡി.എ. കോളനി, അമിഞ്ചിക്കരൈ, മഹാലിംഗപുരം, നുങ്കമ്പാക്കം തുടങ്ങിയ ചെന്നൈയുടെ മറ്റു പരിസരപ്രദേശങ്ങളുമായി അതിർത്തി പങ്കിടുന്ന ചൂളൈമേട് ചെന്നൈയിലെ തിരക്കു പിടിച്ച ആർക്കോട് റോഡ്, നെൽസൺ മാണിക്കം റോഡ് എന്നീ പ്രധാന റോഡുകളെ ബന്ധിപ്പിക്കുന്ന സ്ഥലം കൂടിയാണ്.
ഏറ്റവും അടുത്തുള്ള റയിൽവേ സ്റ്റേഷൻ നുങ്കമ്പാക്കം സ്റ്റേഷനാണ്. ലയോളാ കോളേജ്, പച്ചയ്യപ്പാസ് കോളേജ്, മീനാക്ഷി എഞ്ചിനീയറിംഗ് കോളേജ് ആന്റ് പനിമലർ പോളിടെക്‌നിക് തുടങ്ങിയ ചെന്നൈയിലെ പ്രശസ്ത വിദ്യാഭ്യാസ സ്ഥാപനങ്ങളിൽ പലതും ചൂളൈമേടിലാണുള്ളത്.
ചെന്നൈയുടെ കിഴക്കൻ പ്രദേശങ്ങളെ പടിഞ്ഞാറൻ പ്രദേശങ്ങളുമായി ബന്ധിപ്പിക്കുന്നത് നെൽസൺ മാണിക്കം റോഡാണ്. നഗരവൽക്കരണം ധൃതഗതിയിൽ നടക്കുന്ന ഒരു പ്രദേശമായതിനാൽ ഇവിടെ ഗതാഗതത്തിരക്ക് പൊതുവേ കൂടുതലായിരിക്കും.
മൂന്ന് ദശകങ്ങളോളം മലയാള സിനിമയിലെ സാന്നിധ്യമായിരുന്ന നടൻ കെ.പി. ഉമ്മറിന്റെ മൃതദേഹം ചൂളൈമേട് ജൂമാമസ്ജിദ് കബർ സ്ഥാനത്താണ് സംസ്‌കരിച്ചിട്ടുള്ളത്.
വളരെ സജീവമായി പ്രവർത്തിക്കുന്ന ചൂളൈമേട് മലയാളി സമാജത്തിന്റെ ആഭിമുഖ്യത്തിൽ ഓണാഘോഷവും, പൂക്കളമത്സരവും, ശിശുദിനാഘോഷവും എല്ലാം നടക്കാറുണ്ട്.
അവലംബം
വർഗ്ഗം:തമിഴ്നാട്ടിലെ പട്ടണങ്ങൾ വർഗ്ഗം:ചെന്നൈയുടെ പരിസരപ്രദേശങ്ങൾ
മുംബൈ സർവകലാശാല
മഹാരാഷ്ട്രയിലെ ഏറ്റവും പഴയ സർവകലാശാലകളിലൊന്നാണ് മുംബൈ സർവകലാശാല. അനൗദ്യോഗികമായി 'എം.യു.' എന്ന ചുരുക്കപ്പേരിലും അറിയപ്പെടുന്നു. കല, വാണിജ്യം, ശാസ്ത്രം, വൈദ്യശാസ്ത്രം, എൻജിനീയറിങ് തുടങ്ങിയ വിഷയങ്ങളിൽ ബാച്ചിലർ, മാസ്റ്റേഴ്സ്, ഡോക്ടറൽ കോഴ്സുകളും, ഡിപ്ലോമകളും സർട്ടിഫിക്കറ്റുകളും ഈ സർവകലാശാല നൽകിപ്പോരുന്നു. മിക്ക കോഴ്സുകളുടെയും ഭാഷ ഇംഗ്ലീഷാണ്. മുംബൈ സർവകലാശാലക്ക് മുംബൈയിൽ മൂന്ന് കാമ്പസുകളും (കലീന കാമ്പസ്, താനെ സബ് കാമ്പസ്, ഫോർട്ട് കാമ്പസ്), മുംബൈക്ക് പുറത്ത് ഒരു കാമ്പസും ഉണ്ട്. ഫോർട്ട് ക്യാമ്പസ് ഈ സർവകലാശാലയുടെ ഭരണപരമായ കാര്യങ്ങളാണ് കൈകാര്യം ചെയ്യുന്നത്. മുമ്പ് യൂണിവേഴ്സിറ്റിയിൽ അഫിലിയേറ്റ് ചെയ്തിരുന്ന മുംബൈയിലെ നിരവധി സ്ഥാപനങ്ങൾ ഇപ്പോൾ സ്വയംഭരണ സ്ഥാപനങ്ങളോ അല്ലെങ്കിൽ സ്വതന്ത്ര സർവകലാശാലകളോ ആയി മാറി. ലോകത്തിലെ ഏറ്റവും വലിയ യൂണിവേഴ്സിറ്റികളിൽ ഒന്നാണ് മുംബൈ സർവകലാശാല. 2011 ൽ ആകെ രജിസ്റ്റർ ചെയ്ത വിദ്യാർത്ഥികളുടെ എണ്ണം 549,432 ആയിരുന്നു. നിലവിൽ മുംബൈ സർവകലാശാലയിൽ 711 അഫിലിയേറ്റ് കോളേജുകൾ ഉണ്ട്.
അവലംബം
വർഗ്ഗം:മുംബൈ
മിമോസ റോക്ക്സ് ദേശീയോദ്യാനം
ആസ്ത്രേലിയയിലെ ന്യൂ സൗത്ത് വെയിൽസിൽ, സിഡ്നിയ്കു തെക്കു-പടിഞ്ഞാറായി 329 കിലോമീറ്റർ അകലെ സ്ഥിതിചെയ്യുന്ന ദേശീയോദ്യാനമാണ് മിമോസ റോക്ക്സ് ദേശീയോദ്യാനം. തത്ര, ബെർമഗുയി എന്നീ പട്ടണങ്ങൾക്കു സമീപമാണ് ഈ ദേശീയോദ്യാനം. ബോർൻഡ ദേശീയോദ്യാനത്തിനു സമീപമുള്ള ഇത് ഉല്ലദുല മുതൽ മെറിംബുല വരെയുള്ള പ്രധാനപ്പെട്ട പക്ഷിസങ്കേതത്തിന്റെ ഭാഗമാണ്. സ്വിഫ് തത്തകൾ മൂലമുള്ള ഈ ദേശീയോദ്യാനത്തിന്റെ പ്രാധാന്യം ബേഡ് ലൈഫ് ഇന്റർനാഷനൽ തിരിച്ചറിഞ്ഞിട്ടുണ്ട്.
അവലംബം
വർഗ്ഗം:ഐ.യു.സി.എൻ. വർഗ്ഗം II വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ
പേൽ ബ്ലൂ ഡോട്ട് (പുസ്തകം)
1994ൽ കാൾ സാഗൻ രചിച്ച ഒരു ശാസ്ത്രപുസ്തകമാണ് പേൽ ബ്ലൂ ഡോട്ട്. അദ്ദേഹത്തിന്റെ തന്നെ കോസ്മോസ് എന്ന പുസ്തകത്തിനും ടെലിവിഷൻ പരമ്പരയ്ക്കും ഒരു തുടർച്ചയെന്ന നിലയിലാണു ഇതിന്റെ രചന. പ്രശസ്തമായ 'പേൽ ബ്ലൂ ഡോട്ട്' എന്ന ഫോട്ടോഗ്രാഫിൽ നിന്നും പ്രചോദനമുൾക്കൊണ്ട ഈ പുസ്തകം പ്രപഞ്ചത്തിലെ മനുഷ്യന്റെ അസ്തിത്വത്തെക്കുറിച്ചുള്ള ചിന്തകൾ അവതരിപ്പിക്കുന്നു. ഭാവിയെക്കുറിച്ചുള്ള പ്രവചനങ്ങളും നാസയുടെ പ്രപഞ്ചത്തിന്റെ വിവിധ പരിപ്രേക്ഷ്യത്തിലുള്ള ചിത്രങ്ങളും പുസ്തകത്തിലുൾപ്പെടുത്തിയിട്ടുണ്ട്.
വർഗ്ഗം:ശാസ്ത്രപുസ്തകങ്ങൾ
ദേശഭക്തൻ
1952-ൽ പുറത്തിറങ്ങിയ ഹിന്ദിയിൽ നിന്നും മലയാളത്തിലേക്ക് മൊഴിമാറ്റം ചെയ്ത ചലച്ചിത്രമാണ് ദേശഭക്തൻ. ബാദൽ എന്ന ഹിന്ദി ചിത്രത്തിന്റെ മലയാളം പതിപ്പാണിത്. പക്ഷിരാജാ സ്റ്റുഡിയോവിനു വേണ്ടി ഇതിന്റെ സംഭാഷണവും 8 പാട്ടുകളും രചിച്ചത് അഭയദേവാണ്. 13/04/1952 ഈ ചിത്രം തിയേറ്ററുകളിൽ എത്തി.
അഭിനേതാക്കൾ
പ്രേംനാഥ് മധുബാല (പ) പൂർണിമ (പ) തുടങ്ങിയവർ.
അവലംബം
വർഗ്ഗം:1952-ൽ പുറത്തിറങ്ങിയ മലയാളചലച്ചിത്രങ്ങൾ
കെമി ലാല അക്കിന്ദോജു
ഒരു നൈജീരിയൻ നടിയാണ് കെമി "ലാല" അക്കിന്ദോജു. ഡാസ്ലിംഗ് മിറാഷിന്റെ ചലച്ചിത്രാവിഷ്കാരത്തിലെ അഭിനയത്തിന് ആഫ്രിക്ക മാജിക് ചാനലിന്റെ ട്രയൽബ്ലെയ്സർ അവാർഡ് നേടി.
കരിയർ
ചലച്ചിത്ര ജീവിതത്തിലേക്ക് കടക്കുന്നതിന് മുമ്പ് അരങ്ങിലെ അവതരണത്തിലൂടെ 2005-ൽ അഭിനയ ജീവിതം ആരംഭിച്ചു.
ഈറി കനാൽ
ഈറി കനാൽ ന്യൂയോർക്ക് സംസ്ഥാനത്ത് ഹഡ്‌സൺ നദിക്കും ഈറി തടാകത്തിനുമിടയിൽ, കിഴക്ക്-പടിഞ്ഞാറൻ ദിശയിലേയ്ക്കൊഴുകുന്ന ഒരു ചരിത്രപ്രധാനമായ കനാൽ ആണ്. 1825-ൽ നിർമ്മാണം പൂർത്തിയായ ഈ കനാൽ, അറ്റ്ലാന്റിക് മഹാസമുദ്രത്തെ മഹാ തടാകങ്ങളുമായി ബന്ധിപ്പിക്കുന്ന സഞ്ചാരയോഗ്യമായ പ്രഥമ ജലപാതയും അപ്പലാച്ചിയൻ പ്രദേശത്തുടനീളമുള്ള ആളുകളെയും ചരക്കുകളും വഹിച്ചു കൊണ്ടുപോകുന്നതിൻറെ ചെലവ് ഗണ്യമായി കുറയ്ക്കുന്ന ഒരു ജല ഗതാഗതമാർഗ്ഗവുമായിരുന്നു. ഫലത്തിൽ, കനാൽ മഹാ തടാക മേഖലയിലേയ്ക്കുള്ള കുടിയേറ്റത്തെ ദ്രുതഗതിയിലാക്കിയതോടൊപ്പം, അമേരിക്കൻ ഐക്യനാടുകളുടെ പടിഞ്ഞാറൻ മേഖലയിലേയ്ക്കുള്ള വിപുലീകരണവും ഒപ്പം ന്യൂയോർക്ക് സംസ്ഥാനത്തിൻറെ സാമ്പത്തിക വളർച്ചയും ത്വരിതപ്പെടുത്തി. "രാജ്യത്തിന്റെ ആദ്യത്തെ സൂപ്പർഹൈവേ" എന്നാണ് ഈ കനാൽ അറിയപ്പെട്ടിരുന്നത്.
1780-കളിൽ ഹഡ്‌സണിൽ നിന്ന് മഹാ തടാകങ്ങളിലേയ്ക്കുള്ള ഒരു കനാൽ ആദ്യമായി നിർദ്ദേശിക്കപ്പെട്ടുവെങ്കിലും 1808 വരെ ഇതിനുവേണ്ടിയുള്ള ഔപചാരിക സർവേകൾ ഒന്നും നടത്തിയിരുന്നില്ല. ന്യൂയോർക്ക് സംസ്ഥാന നിയമസഭ 1817-ൽ കനാൽ നിർമ്മാണത്തിന് അനുമതി നൽകി. കനാലിന്റെ രാഷ്ട്രീയ എതിരാളികൾ, അതിന്റെ പ്രധാന പിന്തുണക്കാരനായിരുന്ന ന്യൂയോർക്ക് ഗവർണർ ഡിവിറ്റ് ക്ലിന്റണേയും അദ്ദേഹത്തിൻറെ പദ്ധതിയെയും എതിർക്കുകയും "ക്ലിന്റൺസ് ഫോളി", "ക്ലിന്റന്ൻസ് ബിഗ് ഡിച്ച്" എന്നിങ്ങനെ തരംതാഴ്ത്തുകയും ചെയ്തു. എന്നിരുന്നാലും, 1825 ഒക്‌ടോബർ 26-ന് കനാൽ തുറന്നപ്പോൾ ദ്രുതഗതിയിലുള്ള വിജയം കൈവരിക്കുകയും, പ്രവർത്തനത്തിന്റെ ആദ്യ വർഷത്തിനുള്ളിൽത്തന്നെ ടോൾ വരുമാനത്തിലൂടെ സംസ്ഥാനത്തിന്റെ നിർമ്മാണ കടം നികത്തുകയും ചെയ്തു. പടിഞ്ഞാറേയ്ക്കുള്ള ബന്ധിപ്പിക്കൽ ന്യൂയോർക്ക് നഗരത്തിന് മറ്റെല്ലാ യുഎസ് തുറമുഖങ്ങളേക്കാളും ശക്തമായ നേട്ടം നൽകുകയും അൽബാനി, യൂട്ടിക്ക, സിറാക്കൂസ്, റോച്ചസ്റ്റർ, ബഫല്ലോ തുടങ്ങിയ കനാൽ നഗരങ്ങൾ വൻതോതിലുള്ള വളർച്ച കൈവരിക്കുകയും ചെയ്തു.
ഈറി കനാലിന്റെ നിർമ്മാണം അമേരിക്കൻ ഐക്യനാടുകളുടെ ആദ്യകാല ചരിത്രത്തിലെ ഒരു സുപ്രധാന സിവിൽ എഞ്ചിനീയറിംഗ് നേട്ടമായിരുന്നു. നിർമ്മാണം പൂർത്തിയായപ്പോൾ, 363 മൈൽ (584 കി.മീ) നീളമുള്ള കനാൽ ചൈനയിലെ ഗ്രാൻഡ് കനാലിന് ശേഷം ലോകത്തിലെ ഏറ്റവും നീളം കൂടിയ രണ്ടാമത്തെ കനാലായി മാറി. തുടക്കത്തിൽ 40 അടി (12 മീറ്റർ) വീതിയും 4 അടി (1.2 മീറ്റർ) ആഴവുമുണ്ടായിരുന്ന കനാൽ പലതവണ വികസിപ്പിക്കുകയും പ്രത്യേകിച്ച് 1905 മുതൽ 1918 വരെയുള്ള കാലത്ത് "ബാർജ് കനാൽ" നിർമ്മിച്ചതോടെ യഥാർത്ഥ പാതയുടെ പകുതിയിലധികവും ഉപേക്ഷിക്കപ്പെടുകയും ചെയ്തു. ആധുനിക ബാർജ് കനാലിന് 351 മൈൽ (565 കിലോമീറ്റർ) നീളവും 120 അടി (37 മീറ്റർ) വീതിയും 12 അടി (3.7 മീറ്റർ) ആഴവുമുണ്ട്. അമേരിക്കൻ ഐക്യനാടുകളിലെ ഏറ്റവും കുത്തനെയുള്ള ലോക്കുകളായ വാട്ടർഫോർഡ് ഫ്ലൈറ്റ് ഉൾപ്പെടെ 34 ലോക്കുകളാണ് ഇതിനുള്ളത്. കനാലിൽ നിന്ന് പുറപ്പെടുമ്പോൾ, ബോട്ടുകൾ ബ്ലാക്ക് റോക്ക് ലോക്ക് കടന്ന് ഈറി തടാകത്തിലോ ട്രോയ് ഫെഡറൽ ലോക്കിലോ എത്തിയാണ് ടൈഡൽ ഹഡ്‌സണിലെത്തേണ്ടിയിരുന്നത്. മൊത്തത്തിലുള്ള ഉയരവ്യത്യാസം ഏകദേശം 565 അടി (172 മീറ്റർ) ആണ്.
33,000 വാണിജ്യ ചരക്കു നീക്കങ്ങൾ നടന്ന 1855 ആയിരുന്നു ഈറി കനാലിൻറെ ചരിത്രത്തിലെ സുവർണ്ണ കാലഘട്ടം. 1902-ൽ ടോൾ സമ്പ്രദായം നിർത്തലാക്കുന്നതുവരെ ഇത് റെയിൽപ്പാതകളുമായുള്ള മത്സരം തുടർന്നു. ട്രക്ക് വഴിയുള്ള ചരക്കുനീക്കത്തിൽ നിന്നുള്ള മത്സരവും 1959-ൽ കൂടുതൽ വലിയ സെന്റ് ലോറൻസ് സീവേ തുറന്നതും കാരണം 20-ാം നൂറ്റാണ്ടിന്റെ അവസാന പകുതിയോടെ ഇതുവഴിയുള്ള വാണിജ്യ ഗതാഗതം ഗണ്യമായി കുറഞ്ഞു. കനാലിന്റെ അവസാനത്തെ സ്ഥിരമായി ഷെഡ്യൂൾ ചെയ്തു ചരക്കുനീക്കം നടത്തിയിരുന്ന, ഡേ പെക്കിൻപാഗ്, 1994-ൽ അതിൻറെ സർവീസ് അവസാനിപ്പിക്കുകയും ചെയ്തു.
ഇന്ന്, വിനോദ ജലയാനങ്ങളാണ് ഈറി കനാൽ പ്രധാനമായും ഉപയോഗിക്കുന്നത്. ന്യൂയോർക്ക് സ്റ്റേറ്റ് കനാൽ സിസ്റ്റത്തിലെ മറ്റ് മൂന്ന് കനാലുകളായ ചാംപ്ലെയ്ൻ, ഓസ്‌വെഗോ, കയുഗ-സെനെക്ക എന്നിവയെ  ഇത് ബന്ധിപ്പിക്കുന്നു. ചില ദീർഘദൂര ബോട്ടുകൾ  ഗ്രേറ്റ് ലൂപ്പിന്റെ ഭാഗമായി ഈറി കനാലിനെ ഉപയോഗിക്കുന്നു. നിരവധി ഉദ്യാനങ്ങളും മ്യൂസിയങ്ങളും അതിന്റെ ചരിത്രത്തിനായി സമർപ്പിക്കപ്പെട്ടിരിക്കുന്ന കനാൽ ഒരു വിനോദസഞ്ചാര ആകർഷണമായി മാറിയിരിക്കുന്നു. സംസ്ഥാനത്തുടനീളമുള്ള കനാലിനൊപ്പംപോകുന്ന ഒരു പ്രശസ്ത സൈക്ലിംഗ് പാതയാണ് ഈറി കനാൽവേ ട്രയൽ. 2000-ൽ, ഈ സംവിധാനത്തെ സംരക്ഷിക്കുന്നതിനും പ്രോത്സാഹിപ്പിക്കുന്നതിനുമായി കോൺഗ്രസ് ഈറി കനാൽവേ നാഷണൽ ഹെറിറ്റേജ് കോറിഡോർ രൂപീകരിച്ചു.
കണ്ണിമരം
മോടകം എന്നും എട്ടിലമരം എന്നും അറിയപ്പെടുന്ന കണ്ണിമരം തെക്കെ ഇന്ത്യയിലും ശ്രീലങ്കയിലും കാണുന്ന ഒരു ചെറിയ വൃക്ഷമാണ്. . 700 മീറ്ററിനും 2000 മീറ്ററിനും ഇടയിലുള്ള നിത്യഹരിതവനങ്ങളിൽ കാണപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ
മലയാളത്തിലെ ശാസ്ത്രഗ്രന്ഥങ്ങളുടെ പട്ടിക
മലയാളത്തിലെ ശാസ്ത്രഗ്രന്ഥങ്ങളുടെ പട്ടിക
വർഗ്ഗം:മലയാളഗ്രന്ഥങ്ങൾ
ഗവ: ഈസ്റ്റ് ഹൈസ്കൂൾ, മുവാറ്റുപുഴ
ചിത്രശാല
വർഗ്ഗം:എറണാകുളം ജില്ലയിലെ വിദ്യാലയങ്ങൾ
കാതിക്കുടം
തൃശൂർ നഗരത്തിൽ നിന്നും 40 കിലോമീറ്റർ അകലെ കാടുകുറ്റി ഗ്രാമ പഞ്ചായത്തിലെ ചാലക്കുടിപ്പുഴയോരത്തോട് ചേർന്ന ഒരു കാർഷിക ഗ്രാമമാണു കാതിക്കുടം. നിറ്റാ ജലാറ്റിൻ കമ്പനി, രാസമാലിന്യം പുഴയിലേക്കൊഴുക്കുന്നതിനെതിരെ നാട്ടുകാർ നടത്തുന്ന സമരം മൂലം ഈ ഗ്രാമത്തിന്റെ പേർ വാർത്തകളിൽ നിറഞ്ഞ് നിൽക്കുന്നു. കേരളത്തിലെ പടിഞ്ഞാറോട്ടൊഴുകുന്ന പുഴകളിൽ നിന്ന് വ്യത്യസ്തമായി കുറച്ച് കിലോമീറ്ററുകൾ കിഴക്കോട്ട് ഗതിമാറി ഒഴുകുന്ന ഭാഗമായ തെക്കൂട്ടം, കക്കാട്, പുളിയ്ക്കകടവ് ഭൂപ്രദേങ്ങൾക്കിടയിലാണു കാതിക്കുടം സ്ഥിതി ചെയ്യുന്ന പ്രത്യേകതയും ഉണ്ട്.
ഭൂപ്രകൃതി
പുഴയും തോടും ചിറയും നീർച്ചാലുകളും കൊണ്ട് സമൃദ്ധമാണു കാതിക്കുടം. താണിയംതോട്, ചെറുമത്തോട്, കണ്ണൻചിറ, ചാത്തൻചാൽ തുടങ്ങിയ നീർച്ചാലുകൾ ഈ ഗ്രാമത്തിലൂടെ ഒഴുകി ചാലക്കുടി പുഴയിലേക്ക് ചേരുന്നു. മലവെള്ളത്തിൽ അടിഞ്ഞുകൂടുന്ന വളക്കൂറേറിയ എക്കൽ മണ്ണാണിവിടെ. കക്കാട്ടു പാടവും പൊന്നേത്തു പാടവും അമ്പലത്താഴവും മുതുക്കാട്ട് പാടവുമാണു കാതിക്കുടത്തിന്റെ നെല്ലറകൾ.
കാർഷികം
തെങ്ങും കവുങ്ങും ജാതിയും വാഴയും പച്ചക്കറികളുമാണ് പ്രധാന കൃഷികൾ. മുപ്പൂവ് കൃഷിയിറക്കക്കുന്ന പാടശേഖരങ്ങൾ ഇവിടെയുണ്ട്. താണിയം പാറ, പരീയ്ക്കപ്പാടം, പേരനാട്ടുപാടം, കുരിയിലപ്പാടം തുടങ്ങിയ പാഠശേഖരങ്ങളിൽ കൃഷിയിറക്കുന്നു. കൃഷിയും മത്സ്യബന്ധനവും ജനങ്ങളുടെ പ്രധാന തൊഴിൽ മേഖലയാണ്.
മലിനീകരണം
കാവട എന്ന സ്ഥലത്ത് 1979ൽ കേരള കെമിക്കൽസ് ആന്റ് പ്രോട്ടീൻസ് ലിമിറ്റഡ്(KCPL) എന്ന പേരിൽ കേരള സംസ്ഥാന വ്യവസായ വികസന കോർപ്പറേഷന്റേയും ജപ്പാൻ കമ്പനികളായ നിറ്റാജലാറ്റിനും മിറ്റ്സു ബുഷി കോർപ്പറേഷനും സംയുക്തമായി ആരംഭിച്ചു. അക്കാലത്ത് ഓഹരികൾ കൂടുതൽ കേരള വ്യവസായ വികസന കോർപ്പറേഷനായിരുന്നു. പിൽക്കാലത്ത് ഭൂരിഭാഗം ഓഹരികളും നിറ്റാ ജലാറ്റിൻ കൈവശപ്പെടുത്തുകയും കമ്പനിയുടെ പേര് നിറ്റാ ജലാറ്റിൻ ഇന്ത്യാ ലിമിറ്റഡ്(NJIL) എന്നാക്കുകയും ചെയ്തു. ഈ കമ്പനി ആരംഭിച്ച കാലം മുതലേ കണ്ണാമ്പലത്ത് അയ്യപ്പൻ നായരുടെ നേതൃത്വത്തിൽ എതിർപ്പുകൾ ശക്തമായിരുന്നു. തൊഴിലവസരങ്ങൾ സൃഷിക്കപ്പെടുന്നമെന്ന പ്രചരണത്തിൽ ഇതിന് നാട്ടുകാരുടെ പിന്തുണ വേണ്ടത്ര ലഭിച്ചില്ല. കാലക്രമത്തിൽ വെള്ളവും മണ്ണും വായുവും കമ്പനിയുടെ മലീനികരണത്തിന് ഇരയായപ്പോൽ ജനകീയ സമരങ്ങൾക്ക് തുടക്കമായി.
മൃഗങ്ങളുടെ എല്ലിൽ നിന്നും ഹൈഡ്രോക്ലോറിക്ക് ആസിഡിന്റെയും മറ്റ് രാസപ്രവർത്തനങ്ങളുടെയും ഫലമായി ഒസ്സീൻ ഉണ്ടാക്കുന്ന പ്രക്രിയയാണ് ഇവിടെ നടക്കുന്നത്. ആസിഡ് കലർന്ന വെള്ളവും മാംസത്തിന്റേയും മജ്ജയുടേയും അവശിഷ്ടങ്ങളും രാസവസ്തുക്കളുമാണ് ഇവിടുത്തെ പ്രധാന മാലിന്യ ഉപോത്പന്നങ്ങൾ. ലിമിറ്റഡ് ഓസീൻ പ്ലാന്റിൽ നിന്നുള്ള കുമ്മായം കലർന്ന വെള്ളവും DCP പ്ലാന്റിൽ നിന്നുള്ള ക്ലോറൈഡ് കലർന്ന വെള്ളവും ശുദ്ധീകരിക്കാതെ ചാലക്കുടിപ്പുഴയിലേക്കും മറ്റും തുറന്നുവിടുന്നതാണ് കമ്പനിക്കെതിരെയുള്ള പ്രധാന ആരോപണം. ഇടയ്ക്കിടെ കൂട്ടത്തോടെ ചത്തുപൊന്തുന്ന മീനുകളും കമ്പനിപരിസരത്തെ രൂക്ഷ ഗന്ധവും ഇതിന് സൂചകങ്ങളായി ചൂണ്ടിക്കാണിക്കുന്നു. ചാലക്കുടി പുഴ സംരക്ഷണ സമിതിയും ശാസ്ത്ര സാഹിത്യ പരിഷത്തും മറ്റു പരിസ്ഥിതി സംഘടനകളും പഞ്ചായത്ത് ജനപ്രിതിനിഥികളും നാട്ടുകാരും ഉൾപ്പെട്ട ജനകീയ പ്രിതികരണവേദിയെന്ന ആക്ഷൻ കൗൺസിലാണ് മലിനീകരണത്തിനെതിരെയുള്ള സമരം മുന്നോട്ട് കൊണ്ടുപോകുന്നത്. ഹൈക്കോടതിയിൽ ഇതുമായി ബന്ധപ്പെട്ട് നിരവധി കേസുകൾ നിലവിലുണ്ട്.
പുറത്തേക്കുള്ള കണ്ണികൾ
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
നിഗെല്ല ലോസൺ
നിഗെല്ല ലൂസി ലോസൻ (ജനനം ജനുവരി 6, 1960) ഇംഗ്ലീഷ് പാചകപുസ്തക രചയിതാവും പാചക പ്രദർശന അവതാരികയും ആണ്. മുൻ സർക്കാർ ഖജനാവ് ചാൻസലറായ നിഗൽ ലോസന്റെയും ജജെ. ലിയോൺസ് ആൻഡ് കമ്പനിയുടെ ഫുഡ് ആൻഡ് കാറ്ററി ബിസിനസ്സിന്റെ ഉടമയുടെ കുടുംബത്തിൽപ്പെട്ട വനേസ്സ ലോസന്റെയും മകളാണ് ലോസൻ.
ലണ്ടനിലെ ഗോദോൾഫിൻ ആൻഡ് ലത്തീമർ സ്കൂളിൽ ചേർന്ന് പഠിച്ചതിനെ തുടർന്ന് ഓക്സ്ഫോർഡ് യൂണിവേഴ്സിറ്റിയിലെ ലേഡി മാർഗരറ്റ് ഹാളിൽ നിന്നും ബിരുദം നേടിയ ശേഷം റസ്റ്റോറന്റു രംഗത്തെ വിമർശകയായും പുസ്തകം നിരൂപകയായും പ്രവർത്തിക്കുകയും പിന്നീട് 1986-ൽ ദ സൺഡേ ടൈംസ് ഡെപ്യൂട്ടി സാഹിത്യ എഡിറ്ററായും ഫ്രീലാൻസ് പത്രപ്രവർത്തകയായും നിരവധി പത്രങ്ങളിലും മാസികളിലും എഴുതി തുടങ്ങുകയും ചെയ്തു. 1998-ൽ ആദ്യ പാചകപുസ്തകം ഹൗ ടു ഈറ്റ്, 300,000 കോപ്പികൾ പ്രസിദ്ധീകരിക്കുകയും വിറ്റഴിക്കുകയും ചെയ്തു. 2000-ൽ ആ വർഷത്തെ ബ്രിട്ടീഷ് ബുക്ക് അവാർഡ് നേടിയ രണ്ടാമത്തെ പുസ്തകം ഹൗ ടു ബി എ ഡൊമസ്റ്റിക് ഗോഡെസ്സ് പ്രസിദ്ധീകരിച്ചു.
1999-ൽ മറ്റൊരു മികച്ച വിൽപ്പനയുള്ള പാചകപുസ്തകത്തോടൊപ്പം സ്വന്തം പാചക പരമ്പരയായ നിഗെല്ല ബൈറ്റ്സ് ചാനൽ 4-ൽ ആതിഥേയ ആയി അവതരിപ്പിച്ചു. നിഗെല്ല ബൈറ്റ്സ് ലോസൻ ഗിൽഡ് ഓഫ് ഫുഡ് റൈറ്റേഴ്സ് അവാർഡ് നേടുകയും 2005-ൽ ഐടിവി പകൽസമയത്തെ ചാറ്റ് ഷോയിൽ നിഗല്ല, വിമർശകരുടെ പ്രതികൂലമായ പ്രതികരണത്തെ നേരിടുകയും തുടർന്ന് റേറ്റിംഗ് താഴുകയും ഷോ റദ്ദാക്കുകയും ചെയ്തു. 2006-ൽ അമേരിക്കയിലെ ഫുഡ് നെറ്റ്വർക്കിൻറെ നിഗല്ല ഫീസ്റ്റ് ഷോയിൽ അവർ പങ്കെടുത്തു. പിന്നാലെ മൂന്നു ഭാഗങ്ങളുള്ള ബിബിസി റ്റു പരമ്പരകളിലും യുകെയിൽ നിഗല്ലാസ് ക്രിസ്മസ് കിച്ചൻ എന്നിവയിൽ പങ്കെടുക്കുകയും ഇത് 2007-ൽ ബിബിസി റ്റുവിൽ നിഗല്ല എക്സ്പ്രസ് കമ്മീഷൻ ചെയ്യുന്നതിലേക്ക് നയിച്ചു. സ്വന്തമായി കുക്ക്വെയർ മേഖലയിൽ, ലിവിംഗ് കിച്ചൻ, ലോകമെമ്പാടും 7 മില്ല്യൻ പൗണ്ടിന്റെ മൂല്യമുള്ള 3 മില്യൺ പാചകക്കുറിപ്പുകൾ വിറ്റു.
ആദ്യകാല ജീവിതവും വിദ്യാഭ്യാസവും
ഭാവി കൺസർവേറ്റീവ് എം.പി.യും ബ്രിട്ടനിലെ മാർഗരറ്റ് താച്ചർ സർക്കാറിന്റെ ധനകാര്യമന്ത്രിയും ആയ നിഗെൽ ലാസണിൻറെയും ജെ. ലിയോൺസ്, ആൻഡ് കമ്പനി ഫോർച്യൂൻറെ അനന്തരാവകാശിയും ഒരു സെലബ്രിറ്റി ബ്യൂട്ടിയും ആയ അദ്ദേഹത്തിന്റെ ആദ്യ ഭാര്യ വനേസ്സാ സാൽമൻറെയും (1936–1985) മകളായി ലണ്ടനിലെ വാൻഡ്സ്വർത്ത് എന്ന സ്ഥലത്താണ് നിഗെല്ല ലോസൺ ജനിച്ചത്. അവരുടെ മാതാപിതാക്കൾ യഹൂദ കുടുംബങ്ങളിൽനിന്നുള്ളവരായിരുന്നു  അവർക്ക് ആദ്യം പേര് നിർദ്ദേശിച്ചത് മുത്തശ്ശിയായിരുന്നു. കെൻസിങ്ടണിലും ചെൽസിയിലും അവരുടെ കുടുംബത്തിന് വീടുകൾ ഉണ്ടായിരുന്നു.
നിഗെലയും വനേസ്സാ ലോസനും 1980-ൽ നിഗല്ലക്ക് 20 വയസ്സുള്ളപ്പോൾ വേർപിരിഞ്ഞു. തുടർന്ന് അവർ ഇരുവരും പുനർവിവാഹം ചെയ്തു. പിതാവ് ആ വർഷത്തെ ഹൗസ് ഓഫ് കോമൺ ഗവേഷക തെരേസ മക്ലിയറെയും (2008 വരെ വിവാഹിതനായിരുന്നു), അമ്മ 1980 കളുടെ തുടക്കത്തിൽ തത്ത്വചിന്തകൻ എ. ജെ. അയ്യരെയും (അമ്മയുടെ മരണം വരെ അവർ വിവാഹിതരായിരുന്നു) പുനർ വിവാഹം ചെയ്തിരുന്നു .ആ കാലയളവിൽ പിതാവ് ഒരു പ്രമുഖ രാഷ്ട്രീയക്കാരൻ ആയിരുന്നു. ലോസന്റെ അമ്മ ലണ്ടനിലെ വെസ്റ്റ്മിൻസ്റ്ററിൽ കരൾ അർബുദം ബാധിച്ച് 48 ആം വയസ്സിൽ മരിച്ചു. ദ സണ്ടേ ടെലഗ്രാഫിൻറെ മുൻ എഡിറ്റർ ഡൊമിനിക് സഹോദരനും ഹൊറേഷ്യ, തോമസിന എന്നിവർ സഹോദരിയും ആയിരുന്നു. 1993-ൽ സഹോദരി തോമസിന അവരുടെ മുപ്പതുകളുടെ ആദ്യത്തിൽ സ്തനാർബുദം മൂലം മരിച്ചിരുന്നു. കുട്ടിക്കാലത്ത് അവളുടെ അസന്തുഷ്ടിക്ക് ഒരു കാരണം, അമ്മയുമായുള്ള പ്രശ്‌നകരമായ ബന്ധമായിരുന്നു.
വംശപരമ്പര
ബിബിസി ഫാമിലി-ഹിസ്റ്ററി ഡോക്യുമെന്ററി സീരീസിന്റെ മൂന്നാമത്തെ സീരീസായ ഹു ഡു യു തിങ്ക് യു ആർ? ൽ പങ്കെടുത്ത് ലോസൺ തന്റെ കുടുംബത്തിന്റെ ചില വംശപരമ്പരകൾ കണ്ടെത്താൻ ശ്രമിച്ചു. കിഴക്കൻ യൂറോപ്പിൽ നിന്നും ജർമ്മനിയിൽ നിന്നും ഉത്ഭവിച്ച അഷ്‌കെനാസി ജൂതന്മാരിലേക്ക് അവൾ തന്റെ പൂർവ്വികരെ കണ്ടെത്തി, വിശ്വസിച്ചതുപോലെ സെഫാർഡി വംശജർ ഇല്ലാത്തതിൽ ലോസൺ ആശ്ചര്യപ്പെട്ടു. മോഷണക്കുറ്റത്തിന് ശിക്ഷിക്കപ്പെട്ടതിനെത്തുടർന്ന് ജയിൽ ശിക്ഷയിൽ നിന്ന് രക്ഷപ്പെടാനായി 1830-ൽ തന്റെ മുത്തച്ഛൻ മുത്തച്ഛനായ കോൻ‌റാഡ് സാംസ് (പിന്നീട് കോൾമാൻ ജോസഫ്) ആംസ്റ്റർഡാമിൽ നിന്ന് ഇംഗ്ലണ്ടിലേക്ക് പലായനം ചെയ്തതായും അവർ വെളിപ്പെടുത്തി. അദ്ദേഹത്തിന്റെ മകൾ ഹന്ന സാൽമൺ & ഗ്ലൂക്ക്സ്റ്റൈന്റെ ബാർനെറ്റ് സാൽമണുമായി ബിസിനസ്സിൽ ഏർപ്പെട്ടിരുന്ന സാമുവൽ ഗ്ലൂക്ക്സ്റ്റൈനെ വിവാഹം കഴിച്ചു. ഇസിഡോർ ഗ്ലൂക്ക്സ്റ്റെയ്ൻ, മോണ്ടേഗ് ഗ്ലൂക്ക്സ്റ്റെയ്ൻ എന്നിവരുൾപ്പെടെ നിരവധി കുട്ടികളുണ്ടായിരുന്നു. സാൽമണിനൊപ്പം 1887-ൽ അവർ ജെ. ലിയോൺസ് ആന്റ് കമ്പനി സ്ഥാപിച്ചു. മോണ്ടേഗ് ഗ്ലൂക്ക്സ്റ്റെയ്ൻ ഹെലീനയെ വിവാഹം കഴിച്ചു. ഹെലീനയുടെയും ബാർനെറ്റ് സാൽമണിന്റെയും മക്കളിൽ ഒരാളാണ് നിഗെല്ല ലോസന്റെ മുത്തച്ഛനായ ആൽഫ്രഡ് സാൽമൺ (1868-1928).
പുറം കണ്ണികൾ
വർഗ്ഗം:1953-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇംഗ്ലീഷ് പത്രപ്രവർത്തകർ
അമീറാ അൽ തവീൽ
സൗദി രാജകുമാരി ആണ് അമീറാ അൽ തവീൽ. സൗദി രാജകുടുംബാംഗവും  ലോകത്തിലെ  ഏറ്റവും വലിയ  കോടീശ്വരന്മാരിൽ ഒരാളായ   വലീദ് ബിൻ തലാലിന്റെ മുൻ ഭാര്യ ആണ്.നന്നായി ഇംഗ്ലീഷ് സംസാരിക്കുന്ന അമീറ ചാരിറ്റി പ്രവർത്തങ്ങളിൽ ആണ് ശ്രദ്ധ കേന്ദ്രീകരിച്ചിട്ടുള്ളത് .അൽ വലീദ് ബിൻ താലാൽ ഫൗണ്ടേഷൻ വൈസ് ചെയർപേഴ്സണായി ചുമതല നിർവഹിച്ചിരുന്നു. വിവാഹ മോഹനത്തിനു ശേഷം ഇപ്പോൾ യു എ ഇ കോടീശ്വരനായ ഖലീഫ ബിൻ ബുട്ടി അൽ മുഹൈറിയെ വിവാഹം ചെയ്തു.
പ്രവർത്തനങ്ങൾ
തൊഴിലെടുക്കുന്നതിലൂടെ അറബ് ലോകത്ത് യുവാക്കൾക്ക് ശാക്തീകരിക്കാനും മേഖലയിൽ തൊഴിലില്ലായ്മ കൈകാര്യം ചെയ്യാനുമുള്ള ഒരു അന്താരാഷ്ട്ര യുവജന സംഘടനയായ Silatech- യുടെ ബോർഡ് ഓഫ് ട്രസ്റ്റീസ് അംഗമാണ് അമീറാ .സോഷ്യൽ സംരംഭകത്വത്തെ പ്രോത്സാഹിപ്പിക്കുന്ന ലാഭേച്ഛയില്ലാത്ത സംഘടനയായ ടൈംസീസ് എന്റർടെയ്ൻമെന്റിന്റെ സ്ഥാപകയും  സിഇഒയുമായ ഇപ്പോൾ അമീറാ
അവലംബം
<References/>
വർഗ്ഗം:സൗദി വനിതകൾ വർഗ്ഗം:സൗദി അറേബ്യ വർഗ്ഗം:സൗദ് രാജകുടുംബം
ദ പോസിട്രോണിക് മാൻ
1992ൽ ഐസക് അസിമോവും റോബർട്ട് സിൽവർബെർഗും ചേർന്ന് രചിച്ച ഒരു ശാസ്ത്രനോവലാണ് ദ പോസിട്രോണിക് മാൻ. അസിമോവിന്റെ ദ ബൈസെന്റെന്നിയൽ മാൻ എന്ന നോവലൈറ്റ് അടിസ്ഥാനമാക്കിയാണ് ഈ നോവൽ രചിച്ചത്.
മനുഷ്യന്റെ വിവിധ സ്വഭാവങ്ങളായ ക്രീയേറ്റിവിറ്റി, ചിന്താശക്തി മുതലായ സ്വഭാവങ്ങൾ പ്രദർശിപ്പിക്കുന്ന ഒരു റോബോട്ടിന്റെ കഥയാണ് ഇത്. അവസാനം റോബോട്ടിനെ ഒരു മനുഷ്യനായി പ്രഖ്യാപിക്കുന്നു.
റോബിൻ വില്യംസ് അഭിനയിച്ച ബൈസെന്റെന്നിയൽ മാൻ എന്ന സിനിമ യഥാർഥ കഥയും ഈ നോവലും അടിസ്ഥാനമാക്കിയാണ് നിർമ്മിച്ചത്.
അട്രോഫിക് വജൈനൈറ്റിസ്
അട്രോപൊഫിക് വജൈനൈറ്റിസ് അഥവാ Atrophic vaginitis യോനിക്ക് നീർവീഴ്ച വരുന്ന ഒരു അവസ്ഥയാണ്. അവശ്യത്തിന് ഈസ്റ്റ്രജൻ ഹോർമോൺ ലഭിക്കതെ വരുന്നവേളകളിൽ ഈ അവസ്ഥയുണ്ടാവാം. വേദനയോടെയുള്ള ലൈംഗിക ബന്ധമാണ് ലക്ഷണങ്ങളിൽ പ്രധാനം. യോനിയിൽ ചൊറിച്ചിൽ, വരണ്ടതാകുക, എപ്പോഴും മൂത്രമൊഴിക്കാൻ തോന്നുക, മൂത്രം പോകുമ്പോൾ നീറ്റൽ ഉണ്ടാകുക എന്നിവയാണ് മറ്റു ലക്ഷണങ്ങൾ.. മിക്കവാറും സ്ത്രീകളിൽ ഇത് ചികിത്സയില്ലാതെ തന്നെ മാറാറുണ്ട്. സങ്കീർണ്ണമായ അവസ്ഥയിൽ ചില സ്ത്രീകളിൽ മൂത്രാശയ നാളം അണുബാധയേൽകുന്നതായി കണ്ടു വരുന്നു.
ലക്ഷണങ്ങൾ
ആർത്തവവിരാമത്തിനു ശേഷം യോനീഭിത്തിയിലെ ത്വക്ക് ചില മാറ്റങ്ങൾക്ക് വിധേയമാകുന്നു. ത്വക്കിനു കട്ടികുറയുന്നതാണ് സാധാരണ കാണപ്പെടുന്നത്.
പ്രധാന ലക്ഷണങ്ങൾ താഴെ പറയുന്നവയാണ്
വ്യക്തികളുടെ പേരിലുള്ള റോസ് കൾട്ടിവറുകളുടെ പട്ടിക
വ്യക്തികൾ അല്ലെങ്കിൽ സാങ്കൽപ്പിക കഥാപാത്രങ്ങളുടെ പേരുള്ള റോസ് കൾട്ടിവർ.
എ
Top of page
B
വർഗ്ഗം:റോസ് കൾട്ടിവറുകൾ
വൺ ഓൺ വൺ
കിം കി ഡുക്ക് 2014 ൽ സംവിധാനം ചെയ്ത ചലച്ചിത്രമാണ് വൺ ഓൺ വൺ.
ഇതിവൃത്തം
ഒരു മേയ് 9, ന് ഓ മിൻ ജു എന്ന ഹൈസ്ക്കൂൾ വിദ്യാർത്ഥിനി ക്രൂരമായി കൊല്ലപ്പെടുന്നു. കൊലപാതകത്തിൽ പങ്കുണ്ടെന്ന് സംശയിക്കപ്പെടുന്ന ഏഴു പേരെ 'ഷാഡോ' എന്ന വിളിപ്പേരുള്ള ഏഴംഗ തീവ്രവാദ സംഘം വേട്ടയാടുന്നതാണ് ചിത്രത്തിന്റെ ഇതിവൃത്തം.
സിനിമയുടെ പ്രമേയത്തിന് യഥാർത്ഥ ചരിത്രസംഭവവുമായി ബന്ധമുണ്ടെന്നും അതുകണ്ടെത്തുന്ന ചലച്ചിത്രനിരൂപകന് പതിനായിരം കോടി ഡോളർ സമ്മാനം നൽകുമെന്നും കിം കി ഡുക് പ്രഖ്യാപിച്ചിരുന്നു.
പുരസ്കാരങ്ങൾ
വെനീസ് ഫിലിം ഫെസ്റ്റിവലിൽ മികച്ച ചിത്രത്തിനുള്ള ഫെഡോറ പുരസ്‌കാരം
ആർ റേറ്റിങ്ങ്
ദക്ഷിണകൊറിയയിൽ സിനിമക്ക് ഏറ്റവും സ്തോഭജനകമായ ചിത്രങ്ങൾക്ക് നൽകുന്ന "ആർ' റേറ്റിങ്ങ് നൽകിയാണ് പ്രദർശിപ്പിച്ചത്.
ബ്ലൂ മൗണ്ടൻ
ബ്ലൂ മൗണ്ടൻ യു.എസിലെ ന്യൂയോർക്ക് സംസ്ഥാനത്ത് അഡിറോണ്ടാക്ക് പർവതനിരകളിലെ ഒരു കൊടുമുടിയാണ്. ഹാമിൽട്ടൺ കൗണ്ടിയിലെ ബ്ലൂ മൗണ്ടൻ തടാകത്തിന് കിഴക്കുവശത്തായി നിലകൊള്ളുന്ന ഈ കൊടുമുടിയുടെ ഉയരം 3750 അടി/1143 മീറ്റർ ആണ്. കാൽനടയാത്രയ്ക്ക് 1,559 അടി (475 മീറ്റർ) ഉയരത്തിൽ നാല് മൈൽ നീളമുള്ള പാതയുണ്ട്. ട്രെയിൽഹെഡ് ഉയരം 2,200 അടി (670.56 മീറ്റർ) ആണ്. 2001-ൽ ചരിത്രപരമായ സ്ഥലങ്ങളുടെ ദേശീയ രജിസ്റ്ററിൽ പട്ടികപ്പെടുത്തിയ ബ്ലൂ മൗണ്ടൻ ഫയർ ഒബ്സർവേഷൻ സ്റ്റേഷൻ ഇവിടെയാണ്.
ശ്വേതാംബരർ
ശ്വേതാംബരർ ജൈനമതത്തിന്റെ രണ്ടു വിഭാഗങ്ങളിൽ ഒന്നാണ്. ദിഗംബരർ ആണ് മറ്റേ വിഭാഗം. ശ്വേതാംബരവിഭാഗത്തിൽപ്പെട്ട ജൈനസന്ന്യാസികൾ വെള്ള വസ്ത്രം മാത്രം ധരിക്കുന്നു. (ശ്വേത: വെള്ള; അംബരം: വസ്ത്രം) ദിഗംബരർ ഇതിനു വിപരീതമായി ആകാശവസ്ത്രം (വസ്ത്രധാരണമില്ലാതെ) ധരിക്കുന്നു. ശ്വേതാംബരർ സന്ന്യാസിമാർ നഗ്നരായിരിക്കണമെന്നു വിശ്വസിക്കുന്നില്ല.
സ്ത്രീകളും മോക്ഷത്തിനർഹരാണെന്നു ശ്വേതാംബരർ വിശ്വസിക്കുന്നു. ശ്വേതാംബരർ വിശ്വസിക്കുന്നത്, പത്തൊമ്പതാമത്തെ തീർഥങ്കരനായ മല്ലീനാഥ ഒരു സ്ത്രീ ആണെന്നാണ്.
ചരിത്രം
ശ്വേതാംബരർ, ആചാര്യ സ്ഥൂലഭദ്രന്റെ പാരമ്പര്യം കാത്തുസുക്ഷിക്കുന്നവരാണ്. കൽപ്പസൂത്ര ആണ് ഈ പാരമ്പര്യത്തെ സൂചിപ്പിക്കുന്നത്.
തരം
ശ്വേതാംബരവിഭാഗം പല പാന്തുകൾ ആയി വിഭജിച്ചിരിക്കുന്നു.
അവലംബം
വർഗ്ഗം:ജൈനമതം
അനന്തശയനം (ചലച്ചിത്രം)
ഭാവനചിത്രയുടെ ബാനറിൽ കെ. സുകുമാരൻ നിർമിച്ച മലയാളചലച്ചിത്രമാണ് അനന്തശയനം. അംബികാ ഫിലിംസ് റിലീസ് വിതരണം ചെയ്ത ഈ ചിത്രം 1972 ഒക്ടോബർ 27-ന് കേരളത്തിൽ പ്രദശനം തുടങ്ങി.
പുറത്തേക്കുള്ള കണ്ണികൾ
വർഗ്ഗം:1972-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
നാൻസി ലൌഡൻ
നാൻസി ബീറ്റൺ ലൌഡൻ (28 ഫെബ്രുവരി 1926 - 20 ഫെബ്രുവരി 2009) ഒരു സ്കോട്ടിഷ് ഗൈനക്കോളജിസ്റ്റായിരുന്നു. പ്രഥമപ്രവർത്തകയായും കുടുംബാസൂത്രണവും മികച്ച സ്ത്രീ സേവനങ്ങളും ഉറപ്പാക്കാനും അവൾ തന്റെ പ്രൊഫഷണൽ ജീവിതം സമർപ്പിച്ചു. 'കമ്മ്യൂണിറ്റി ഗൈനക്കോളജി'യുടെ സ്പെഷ്യാലിറ്റിയിൽ അവർ മുൻനിരക്കാരിയായിരുന്നു.
ആദ്യകാല ജീവിതവും വിദ്യാഭ്യാസവും
ഹെലന്റെയും അലക് ജെ. മാനിന്റെയും മൂത്ത മകളായി 1926 ഫെബ്രുവരി 28 ന് കില്ലനിൽ നാൻസി മാൻ ജനിച്ചു. അവളുടെ പിതാവ് ബ്ലാക്ക് ഐലിലെ ഒരു പ്രമുഖ കർഷകനും ഒരു കൗണ്ടി കൗൺസിലറുമായിരുന്നു. സ്‌കൂളിന്റെ അവസാന വർഷത്തിൽ ഫോർട്രോസ് അക്കാദമിയിലെ ഡക്‌സായി മാറിക്കൊണ്ട് ലൗഡൺ തന്റെ അക്കാദമിക് കഴിവുകൾ നേരത്തെ തന്നെ കാണിച്ചു. യുദ്ധസമയത്ത് 1944- ൽ എഡിൻബർഗ് സർവകലാശാലയിലെ മെഡിക്കൽ സ്കൂളിൽ അവൾ മെഡിക്കൽ പഠനം ആരംഭിച്ചു, 1949-ൽ ബിരുദം നേടി. ഓരോ വർഷവും 'ഓണേഴ്‌സോടെ' മെഡിക്കൽ ബിരുദം നേടിയ ചുരുക്കം ചില വിദ്യാർത്ഥികളിൽ ഒരാളായിരുന്നു അവർ.
കരിയറും ഗവേഷണവും
ബിരുദാനന്തരം പ്രൊഫസർ റോബർട്ട് കെല്ലറുടെ മേൽനോട്ടത്തിൽ സിംപ്‌സണിന്റെ പ്രസവ ആശുപത്രിയായ എഡിൻബർഗിൽ പ്രസവചികിത്സയിലും ഗൈനക്കോളജിയിലും സ്പെഷ്യലൈസ് ചെയ്ത രജിസ്ട്രാറായി അവർ ജോലി ചെയ്തു. സഹ ഗൈനക്കോളജിസ്റ്റായ ജോൺ ലൗഡനെ വിവാഹം കഴിക്കാൻ തീരുമാനിച്ചപ്പോൾ, പ്രസവചികിത്സയിൽ വിവാഹിതയായ സ്ത്രീക്ക് സ്ഥാനമില്ലെന്ന് കെല്ലർ പ്രഖ്യാപിക്കുകയും അവർ തന്റെ സ്ഥാനം രാജിവയ്ക്കാൻ നിർബന്ധിതയാവുകയും ചെയ്തു. രണ്ട് വർഷത്തിന് ശേഷം, ലൗഡൻ രാജിവെക്കാൻ നിർബന്ധിതനായ പ്രൊഫസർ കെല്ലറിന്റെ കീഴിലുള്ള രജിസ്ട്രാർ തസ്തിക ജോൺ ലൗഡൺ സ്വീകരിക്കേണ്ടതായിരുന്നു.
കുടുംബാസൂത്രണ ക്ലിനിക്കായ എഡിൻബർഗ് മദേഴ്‌സ് വെൽഫെയർ ക്ലിനിക്കിലെ പ്രതിവാര സെഷനായിരുന്നു ലൗഡന്റെ മെഡിക്കൽ പ്രാക്ടീസിലേക്കുള്ള തിരിച്ചുവരവ്. എഡിൻബർഗിലെ ആദ്യ ക്ലിനിക്ക്, മേവ് മാർവിക്ക്, അലക്‌സാന്ദ്ര ലോത്തിയൻ എന്നീ രണ്ട് ഡോക്ടർമാരാണ് സ്വമേധയാ നടത്തിയിരുന്നത്.
തുടക്കത്തിൽ, ക്ലിനിക്കിന് സ്പാർട്ടൻ പരിസരം ഉണ്ടായിരുന്നു - ഒരു പഴയ കട, തണുത്ത ടാപ്പ് മാത്രം കൈവശം വച്ചിരുന്നു, കൂടാതെ തടി ബെഞ്ചുകൾ കൊണ്ട് സജ്ജീകരിച്ച കാത്തിരിപ്പ് മുറി. എന്നിരുന്നാലും, 1957-ൽ, 2,000 പൗണ്ടിന്റെ വസ്‌തുത, ജോർജിയൻ ടൗൺ ഹൗസായ ഡീൻ ടെറസിൽ, അതിന്റെ ആളൊഴിഞ്ഞ സ്ഥലത്തിനായി ശ്രദ്ധാപൂർവം തിരഞ്ഞെടുത്ത സ്ഥലം വാങ്ങാൻ അനുവദിച്ചു. ലോറിസ്റ്റൺ പ്ലേസിലെ ചാമേഴ്‌സ് കമ്മ്യൂണിറ്റി ക്ലിനിക്കിലേക്ക് മാറുന്നതുവരെ 50 വർഷത്തിലേറെയായി ക്ലിനിക്ക് അവിടെ തുടർന്നു, ആ ഘട്ടത്തിൽ ഒരു സംയോജിത കുടുംബാസൂത്രണവും സ്ത്രീയും ലൈംഗികവും പ്രത്യുൽപാദനപരവുമായ ആരോഗ്യ ക്ലിനിക്കായി മാറി.
ജനന നിയന്ത്രണത്തിന്റെ 'ആവശ്യമുണ്ട്', ഒപ്പം വായിൽ നിന്ന് സംസാരിക്കുക എന്നതിനർത്ഥം പ്രാദേശിക സ്ത്രീകൾ ഡീൻ ടെറസിൽ പുതുതായി സ്ഥാപിച്ച ക്ലിനിക്കിലേക്ക് ഒഴുകിയെത്തി, ഇത് ലഭ്യമായിക്കൊണ്ടിരിക്കുന്ന പുതിയ ഗർഭനിരോധന മാർഗ്ഗങ്ങളുടെ ഒരു തകർപ്പൻ കേന്ദ്രമായി മാറി. 1972-ൽ ലൗഡൻ പ്രിൻസിപ്പൽ മെഡിക്കൽ ഓഫീസറായി ചുമതലയേറ്റു, അക്കാലത്ത് ഫാമിലി പ്ലാനിംഗ് അസോസിയേഷന്റെ (FPA) ബ്രാഞ്ച് 50 ആയിരുന്നു ക്ലിനിക്ക്. പിന്നീട് ഈ ക്ലിനിക്ക് ലോതിയൻ ഹെൽത്ത് ബോർഡിൽ ഉൾപ്പെടുത്തി.
അവൾ അക്കാദമിക് മെഡിക്കൽ താൽപ്പര്യങ്ങൾ പിന്തുടർന്നു, കൂടാതെ എഡിൻബർഗ് സർവകലാശാലയിലെ ഒബ്‌സ്റ്റട്രിക്‌സ് ആൻഡ് ഗൈനക്കോളജി വിഭാഗത്തിൽ ലെക്ചർഷിപ്പ് നടത്തി. ഗർഭനിരോധന മാർഗ്ഗങ്ങളെക്കുറിച്ചുള്ള ഗവേഷണത്തിൽ അവർ ഏർപ്പെട്ടിരുന്നു, പ്രത്യേകിച്ച്, സ്റ്റിറോയിഡ് ഹോർമോണുകൾ, അവരുടെ ഗവേഷണ പ്രവർത്തനങ്ങൾ 70-ലധികം ശാസ്ത്ര പ്രസിദ്ധീകരണങ്ങളിലേക്ക് നയിച്ചു. 1985-ൽ അവർ ദ ഹാൻഡ്‌ബുക്ക് ഓഫ് ഫാമിലി പ്ലാനിംഗ് എന്ന ഒരു പാഠപുസ്തകം എഴുതി, അത് ഈ മേഖലയിൽ പ്രവർത്തിക്കുന്ന ഡോക്ടർമാർക്ക് ഒരു ജനപ്രിയ ഗ്രന്ഥമായി തുടർന്നു - പ്രൊഫസർ അന്ന ഗ്ലാസിയർ ഉൾപ്പെടെയുള്ള എഡിൻബർഗ് സർവകലാശാലയിലെ സഹപ്രവർത്തകർ എഡിറ്റ് ചെയ്ത അഞ്ചാം പതിപ്പ് അവൾ മരിക്കുന്നതിന് തൊട്ടുമുമ്പ് പ്രസിദ്ധീകരിച്ചു.
യുകെ നാഷണൽ അസോസിയേഷൻ ഓഫ് ഫാമിലി പ്ലാനിംഗ് ഡോക്‌ടേഴ്‌സിന്റെ ചെയർപേഴ്‌സണായ അവർ മറ്റ് നിരവധി ദേശീയ മെഡിക്കൽ റോളുകൾ വഹിച്ചു. സ്ത്രീകളുടെ ആവശ്യങ്ങൾക്ക് ഭീഷണിയായപ്പോൾ സ്ഥാപനത്തെ വെല്ലുവിളിക്കാൻ അവർ ഭയപ്പെട്ടില്ല. അവരുടെ കാലത്ത്, ഫാമിലി പ്ലാനിംഗിന്റെ മെഡിക്കൽ സ്പെഷ്യാലിറ്റി യുകെയിൽ ദൃഢമായി സ്ഥാപിതമായി, ഇപ്പോൾ ഇത്സെ ക്ഷ്വൽ ആൻഡ് റീപ്രൊഡക്റ്റീവ് ഹെൽത്ത് കെയർ എന്നറിയപ്പെടുന്നു.
ലൗഡൻ 1988-ൽ വിരമിച്ചു.
പുരസ്കാരങ്ങളും ബഹുമതികളും
വിരമിച്ചതിന് ശേഷം, എഡിൻബർഗ് ഡിസ്ട്രിക്റ്റ് കൗൺസിൽ ഫോർ ഗുഡ് സിറ്റിസൺഷിപ്പ്, ഏകകണ്ഠമായ കമ്മിറ്റി വോട്ടിലൂടെ അവർക്ക് വില്യം വൈ ഡാർലിംഗ് ബെക്വസ്റ്റ് നൽകി. തുടർന്ന്, എഡിൻബറോയിലെ റോയൽ കോളേജ് ഓഫ് ഫിസിഷ്യൻസിന്റെ ഫെലോ ആയി അവർ തിരഞ്ഞെടുക്കപ്പെട്ടു, അവരുടെ സംഭാവനകൾക്ക് ബഹുമതിയായി 1992-ൽ അവർക്ക് OBE നൽകി.
സ്വകാര്യ ജീവിതം
വിരമിച്ച കൺസൾട്ടന്റ് ഒബ്‌സ്റ്റട്രീഷ്യനും ഗൈനക്കോളജിസ്റ്റുമായ ജോൺ ലൗഡൺ അവളുടെ പ്രൊഫഷണൽ ജീവിതത്തിലുടനീളം ലൗഡനെ പിന്തുണച്ചു. അവർക്ക് രണ്ട് ആൺമക്കളും 2009 ആയപ്പോഴേക്കും ആറ് പേരക്കുട്ടികളും ഉണ്ടായിരുന്നു. 2009 ഫെബ്രുവരി 20 ന് അവർ മരിച്ചു.
റഫറൻസുകൾ
വർഗ്ഗം:സ്കോട്ടിഷ് വനിതാ ഡോക്ടർമാർ വർഗ്ഗം:എഡിൻബറോസർവകലാശാലയിലെ പൂർവ്വ വിദ്യാർത്ഥികൾ വർഗ്ഗം:കുടുംബാസൂത്രണം വർഗ്ഗം:2009-ൽ മരിച്ചവർ വർഗ്ഗം:1926-ൽ ജനിച്ചവർ വർഗ്ഗം:Pages with unreviewed translations
ചൗയാങ്സോറസ്
തത്തകളുടെ പോലെയുള്ള ചുണ്ടുള്ള സെറാടോപിയ എന്ന കുടുംബത്തിൽ പെട്ട ദിനോസർ ആണ് ചൗയാങ്സോറസ്. അന്ത്യ ജുറാസ്സിക് കാലത്ത് ജീവിച്ചിരുന്നവയാണ് ഇവ. ഈ കുടുംബത്തിലെ ആദ്യ കാല ദിനോസറുകളിൽ ഒന്നാണ് ഇത്. മറ്റു സെറാടോപിയകളെ പോലെ തന്നെ ഇവയും സസ്യഭോജികൾ ആയിരുന്നു.
ഫോസ്സിൽ
ചൈനയിലെ ചൗയാങ്ഓ എന്ന പ്രദേശത്ത് നിന്നും ഫോസ്സിൽ കിട്ടിയതിനാൽ ആണ് ഇങ്ങനെ പേര് വന്നത്. ഹോലോ ടൈപ്പ് IVPP V11527 ആണ്. ഇതിൽ കിട്ടിയിട്ടുള്ള ഫോസ്സിൽ ഭാഗങ്ങൾ ഭാഗികമായ തലയോട്ടി, കിഴ് താടി, കഴുത്തിലെ എല്ലുകൾ, ഭാഗികമായ തോൾ പലക, മുൻ കാലിലെ എല്ല് എന്നിവയാണ്.
ഗീതാ ഗോപിനാഥ്
ജീവിതരേഖ
മൈസൂരിൽ ജനിച്ചു. കണ്ണൂർ മയ്യിൽ സ്വദേശിയായ ടി വി ഗോപിനാഥിന്റെയും വിജയലക്ഷ്മിയുടെയും മകളാണ്. സഹപാഠിയായിരുന്ന ഇഖ്‌ബാൽ ധലിവാളാണ് ഭർത്താവ്. മസാചുസറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിലെ സാമ്പത്തികശാസ്ത്ര വകുപ്പിൽ ജോലി ചെയ്യുന്നു.
അമേരിക്കൻ പൗരത്വമുള്ള ഗീതാ ഗോപിനാഥ് ഭർത്താവും മകനുമായി മസാചുസറ്റ്സിലാണ് താമസം.
വിദ്യാഭ്യാസം
ഡൽഹി ലേഡി ശ്രീറാം കോളേജിൽ നിന്ന് സാമ്പത്തികശാസ്ത്രത്തിൽ ബിരുദവും(1992) ഡൽഹി സ്‌കൂൾ ഓഫ് ഇക്കണോമിക്‌സിൽ നിന്ന് ബിരുദാനന്തര ബിരുദവും നേടി(1994). അമേരിക്കയിലെ പ്രിൻസ്റ്റൺ സർവകലാശാലയിൽനിന്ന് ഡോക്ടറേറ്റ് നേടി. ഷിക്കാഗോ സർവകലാശാലയിൽ അസിസ്റ്റന്റ് പ്രൊഫസ്സറായി. ഐ.എം.എഫ്. ഡയരക്ടറായിരുന്ന കെന്നത്ത് റോഗോഫിന്റെയും ഫെ‍ഡറൽ റിസർവ്വ് മുൻ ചെയർമാൻ ബെൻ ബെർണാൻകെയുടെയും മെന്റർഷിപ്പിലായിരുന്നു ഗവേഷണം.
2011 ൽ ലോക സാമ്പത്തിക ഫോറം യംഗ് ഗ്ലോബൽ ലീ‍ഡർമാരിലൊരാളായി തെരഞ്ഞെടുത്തു.
സാമ്പത്തിക വിദഗ്ദ്ധ
38-ാം വയസ്സിൽ ഹാർവാർഡിൽ  സ്ഥിരം പ്രൊഫസറായി. നൊബൽ സമ്മാനജേതാവായ അമർത്യസെന്നിനുശേഷം ഈ പദവിയിൽ എത്തുന്ന ആദ്യ ഇന്ത്യക്കാരിയാണ്. ലണ്ടൻ സ്കൂൾ ഓഫ് ഇക്കണോമിക്സ്, ഓക്സ്ഫഡ് സർവകലാശാല, നാഷണൽ ബ്യൂറോ ഓഫ് ഇക്കണോമിക്ക് റിസർച്ച്(NBER), ഫെഡറൽ റിസർവ് ബാങ്ക് ഓഫ് ബോസ്റ്റൺ, ഫെഡറൽ റിസർവ് ബാങ്ക് ഓഫ് ന്യൂയോർക്ക്, വെതർഹെഡ് സെന്റർ ഫോർ ഇന്റർനാഷണൽ അഫയർസ് തുടങ്ങിയവയിലും സേവനം അനുഷ്ഠിച്ചു. രണ്ടു വർഷം കേന്ദ്ര ധനകാര്യ മന്ത്രാലയത്തിന് ഉപദേശക സംഘാംഗമായും പ്രവർത്തിച്ചു. ലഘുചിത്രം|Gita Gopinath at the World Economic Forum on India 2012 അമേരിക്കൻ എക്കണോമിക് റിവ്യൂ, ജേണൽബുക്ക് ഒഫ് ഇന്റർനാഷണൽ എക്കണോമിക് റിവ്യൂ, ഐ.എം.എഫ്. എക്കണോമിക് റിവ്യൂ തുടങ്ങിയവയുടെ കോ -എഡിറ്ററും റിവ്യൂ ഒഫ് എക്കണോമിക് സ്റ്റഡീസിന്റെ മാനേജിംഗ് എഡിറ്ററുമാണ്. ഹാർവാഡ് സർവകലാശാലയിലെ ഗ്രാജ്വേറ്റ് സ്റ്റുഡൻറ്സ് കൗൺസിൽ പുരസ്കാരം, നാഷനൽ സയൻസ് ഫൗണ്ടേഷൻ ഗ്രാൻറ്(മൂന്ന് പ്രാവശ്യം), ഹാർവാഡ് ഇക്കണോമിക്സ് ഡിപ്പാർട്മെൻറ് ഫെലോഷിപ്, ഭഗവതി പ്രൈസ്, ജോസഫ് ആർ. ലെവിൻസൺ ടീച്ചിങ് പ്രൈസിന് നോമിനേഷൻ, ജയിംസ് എസ്. കെംപെർ ഫൗണ്ടേഷൻ സ്കോളർ തുടങ്ങി നിരവധി പുരസ്കാരങ്ങളും ഫെലോഷിപ്പുകളും ഗീതാ ഗോപിനാഥിന് ലഭിച്ചിട്ടുണ്ട്.നിരവധി പുസ്തകങ്ങളും ലേഖനങ്ങളും ഇതിനകം പ്രസിദ്ധീകരിച്ചിട്ടുണ്ട്. നാല് പുസ്തകങ്ങളുടെ രചനയിലാണിപ്പോൾ. ഹാർവാഡിൽ അനവധി വിദ്യാർഥികൾ അവർക്ക് കീഴിൽ ഗവേഷണം നടത്തിയിട്ടുണ്ട്. കേരളത്തിൽ 2016 ൽ പിണറായി വിജയൻ മുഖ്യമന്ത്രിയായിരിക്കേ സാമ്പത്തിക ഉപദേഷ്ടാവായി നിയമിതയായി.
അവലംബം
വർഗ്ഗം:ഹാർവാർഡ് സർവകലാശാലാ അദ്ധ്യാപകർ വർഗ്ഗം:ഇന്ത്യൻ സാമ്പത്തികശാസ്ത്രജ്ഞർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1971-ൽ ജനിച്ചവർ വർഗ്ഗം:അമേരിക്കൻ സാമ്പത്തികശാസ്ത്രജ്ഞർ
മൗണ്ട് ക്ലൂണി ദേശീയോദ്യാനം
ആസ്ത്രേലിയയിലെ ന്യൂ സൗത്ത് വെയിൽസിന്റെ  നോർത്തേൺ റിവേഴ്സ് മേഖലയിൽ സ്ഥിതിചെയ്യുന്ന ദേശീയോദ്യാനമാണ് മൗണ്ട് ക്ലൂണി ദേശീയോദ്യാനം. സിഡ്നിയിൽ നിന്നും ഏകദേശം 631 കിലോമീറ്റർ വടക്കായി സ്ഥിതിചെയ്യുന്ന ഈ ദേശീയോദ്യാനം 1,426 ഹെക്റ്റർ പ്രദേശത്തായി വ്യാപിച്ചുകിടക്കുന്നു. ക്യോഗിൾ, ബ്രക്സ്നെർ ഹൈവേ, സമ്മർലാന്റ് വേ എന്നിവ വഴി ഈ ദേശീയോദ്യാനത്തിൽ എത്താം. ന്യൂ സൗത്ത് വെയിൽസും ക്യൂൻസ്ലാന്റും തമ്മിലുള്ള അതിർത്തി നിർണ്ണയിക്കുന്ന ദേശീയോദ്യാനത്തിന്റെ വടക്കു-കിശക്കൻ സീമയാണ്.
നാദിയ മെഡ്‌ജ്മെഡ്‌ജ്
അൾജീരിയയിൽ നിന്നുള്ള ഒരു പാരാലിമ്പിയൻ അത്‌ലറ്റാണ് നാദിയ മെഡ്‌ജ്മെഡ്‌ജ് (ജനനം: മാർച്ച് 20, 1974) പ്രധാനമായും എഫ് 56 ഷോട്ട് പുട്ട്, ഡിസ്കസ് ത്രോ ഇവന്റുകളിൽ മത്സരിക്കുന്നു
മൗണ്ട് ക്ലൂണി ദേശീയോദ്യാനം
ആസ്ത്രേലിയയിലെ ലോകപൈതൃകസ്ഥലമായ ഗോണ്ട്വാന മഴക്കാടുകളുടെ ഫോക്കൽ പീക്ക് ഗ്രൂപ്പിന്റെ ഭാഗമായി ഇതിന്റെ 1986ൽ ചേർത്തു. ആസ്ത്രേലിയൻ നാഷനൽ ഹെറിറ്റേജ് ലിസ്റ്റിൽ 2007 ൽ ഇതിനെ ഉൾപ്പെടുത്തി.
പ്രധാനപ്പെട്ട പക്ഷിസങ്കേതമായ സീനിക് പക്ഷിസങ്കേതത്തിന്റെ ഭാഗമാണ് ഈ ദേശീയോദ്യാനം. വംശനാശഭീഷണി നേരിടുന്ന അനേകം സ്പീഷീസുകളിൽപ്പെട്ട പക്ഷികളെ സംരക്ഷിക്കുന്നതിൽ ഈ ദേശീയോദ്യാനത്തിനുള്ള പ്രാധാന്യത്തെ ബേഡ് ലൈഫ് ഇന്റർനാഷനൽ തിരിച്ചറിഞ്ഞിട്ടുണ്ട്.
അവലംബം
വർഗ്ഗം:ഐ.യു.സി.എൻ. വർഗ്ഗം II വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ
നാദിയ മെഡ്‌ജ്മെഡ്‌ജ്
ബാഹ്യ ലിങ്കുകൾ
വർഗ്ഗം:1974-ൽ ജനിച്ചവർ വർഗ്ഗം:അൾജീരിയയിലെ പാരാലിമ്പിക് അത്‌ലറ്റുകൾ
മിഡ്‌ലോത്തിയൻ, ടെക്സസ്
അമേരിക്കൻ ഐക്യനാടുകളിലെ ടെക്സാസിലെ വടക്കുപടിഞ്ഞാറൻ എല്ലിസ് കൗണ്ടിയിൽ സ്ഥിതിചെയ്യുന്ന ഒരു നഗരമാണ് മിഡ്‌ലോത്തിയൻ. നഗരം ഡാളസിനു 25 miതെക്കുപടിഞ്ഞാറായി സ്ഥിതി ചെയ്യുന്നു. നോർത്ത് ടെക്‌സാസിലെ സിമന്റ് വ്യവസായത്തിന്റെ കേന്ദ്രമാണിത്. മൂന്ന് വ്യത്യസ്ത സിമന്റ് ഉൽ‌പാദന സൗകര്യങ്ങളുടെയും ഒരു സ്റ്റീൽ മില്ലിന്റെയും ആസ്ഥാനമാണ് ഈ നഗരം. 2000-നും 2010-നും ഇടയിൽ മിഡ്‌ലോത്തിയനിലെ ജനസംഖ്യ 121% വർദ്ധിച്ച് 18,037 ആയി.
ചരിത്രം
ലഘുചിത്രം| ടോങ്കാവ ചീഫുകൾ ലഘുചിത്രം| കിക്കാപ്പൂ ഇന്ത്യൻ 1800-കളുടെ തുടക്കത്തിൽ, എല്ലിസ് കൗണ്ടിയായി മാറിയ പ്രദേശത്ത് സെറ്റിൽമെന്റുകൾ നടക്കാൻ തുടങ്ങിയെങ്കിലും 1846 വരെ ഈ പ്രദേശത്തിന്റെ പൂർണ്ണ കോളനിവൽക്കരണം മന്ദഗതിയിലായിരുന്നു. 1846-ൽ സാം ഹ്യൂസ്റ്റൺ ഈ മേഖലയിലെ നിരവധി തദ്ദേശീയരും റിപ്പബ്ലിക് ഓഫ് ടെക്സാസും തമ്മിൽ സമാധാന ഉടമ്പടികൾക്ക് അന്തിമരൂപം നൽകി. ഈ പ്രദേശത്തെ ആദ്യകാല നിവാസികൾ ടോങ്കാവ ജനങ്ങളായിരുന്നു, എന്നാൽ അനാഡാർകോ, ബിദായി, കിക്കാപൂ, വാക്കോ എന്നിവർ തുടങ്ങി മറ്റ് ഗോത്രങ്ങളും ഈ പ്രദേശത്ത് വേട്ടയാടിയിരുന്നു.
ടെക്സാസിലെ യുവ റിപ്പബ്ലിക്കിന്റെ ഭാവി എല്ലിസ് കൗണ്ടി പ്രദേശം പീറ്റേഴ്‌സ് കോളനി എന്നാണ് അറിയപ്പെട്ടിരുന്നത്. ബ്രിട്ടീഷ്, അമേരിക്കൻ നിക്ഷേപകർ അംഗങ്ങളായിരുന്ന കെന്റക്കിയിലെ ലൂയിവിൽ ആസ്ഥാനമായുള്ള ലാൻഡ് ഗ്രാന്റ് കമ്പനിയിൽനിന്നാണ് ആ പേരെ ലഭിച്ചത്. യുവ റിപ്പബ്ലിക് എംപ്രെസാരിയോ ഗ്രാന്റ് പ്രോഗ്രാം 1857-ൽ നോർത്ത് ടെക്സാസിലെ സെറ്റിൽമെന്റുകളെ പ്രോത്സാഹിപ്പിച്ചു. ഈ പ്രദേശത്ത് താമസിച്ചിരുന്ന കുറച്ച് കുടിയേറ്റക്കാർ മൃഗങ്ങളെ കെണിയിൽ പിടിക്കുകയും അവയുടെ പെൽറ്റുകൾ വിൽക്കുകയും നാട്ടുകാരുമായി സാധനങ്ങൾ കച്ചവടം ചെയ്യുകയും ചെയ്തു. എല്ലിസ് കൗണ്ടിയുടെ യഥാർത്ഥ കുടിയേറ്റക്കാരിൽ ഭൂരിഭാഗവും യുണൈറ്റഡ് സ്റ്റേറ്റ്സിന്റെ തെക്കുഭാഗത്തുനിന്നുള്ളവരാണ്. അവരുടെ സാംസ്കാരികവും വിദ്യാഭ്യാസപരവുമായ പാരമ്പര്യങ്ങൾ, കൃഷിരീതികൾ, കാർഷിക മൃഗ പരിപാലനം, എന്നിവ അവർ ഇവിടെ കൊണ്ടുവന്നു. കുറച്ചുപേർ അവരുടെ അടിമകളുമായാണ് എത്തിയത്.
1848-ൽ ഈ പ്രദേശത്തേക്ക് താമസം മാറിയ വില്യം ആൽഡൻ ഹോക്കിൻസ്, ലാർക്കിൻ ന്യൂട്ടൺ എന്നിവരുടെ കുടുംബങ്ങളാണ് ഈ പ്രദേശത്തെ ആദ്യകാല കുടിയേറ്റക്കാരിൽ ചിലർ. ഹോക്കിൻസിന് തന്റെ 640 acre ഭൂമി പീറ്റേഴ്‌സ് കോളനി ഗ്രൂപ്പിൽ നിന്ന് പതിച്ചുകിട്ടാൻ 1848 ജൂലൈ 1-ന് മുമ്പ് വക്‌സഹാച്ചി ക്രീക്കിന്റെ മുഖത്ത് അദ്ദേഹം തിരഞ്ഞെടുത്ത വസ്തുവിൽ ഒരു വീട് പണിയേണ്ടതുണ്ടായിരുന്നു. ആവശ്യമായ സമയപരിധിക്ക് മുമ്പുതന്നെ വീട് നിർമ്മിച്ച്, ഇന്നത്തെ ഹോക്കിൻസ് സ്പ്രിംഗിനടുത്തുള്ള ഭൂമി ഹോക്കിൻസ് കുടുംബം സ്വന്തമാക്കി. ഭാര്യ മേരിയെയും അവരുടെ എട്ട് മക്കളെയും മിസോറിയിൽ നിന്ന് മാറ്റിപ്പാർപ്പിച്ച ലാർകിൻ ന്യൂട്ടണും ഇതേപോലെ തനിക്കു നിശ്ചയിച്ച സമയപരിധിക്കുള്ളിൽ വീടു പണിത് തന്റെ 640 ഏക്കർ അവകാശത്തിന്റെ ഉടമയായി. 1903-ൽ, വില്യം ആൽഡൻ ഹോക്കിൻസിന്റെ ചെറുമകൻ വില്യം ലാർക്കിൻ ഹോക്കിൻസ് ഈ ഭൂമി വാങ്ങി വില്യം എൽ. എമ്മ ഹോക്കിൻസ് ഹൗസ് നിർമ്മിച്ചു. ഈ നിർമ്മിതി, റെക്കോർഡ് ചെയ്ത ടെക്സാസ് ഹിസ്റ്റോറിക് ലാൻഡ്മാർക്കുകളുടെ പട്ടികയിൽ ഇപ്പോൾ പെടുത്തിയിട്ടുണ്ട്.
1849 ഡിസംബർ 20-ന് ടെക്സാസ് നിയമനിർമ്മാണസഭ ഔദ്യോഗികമായി എല്ലിസ് കൗണ്ടി സ്ഥാപിച്ചു. പ്രശസ്ത ടെക്സാസ് റേഞ്ചറും ഇന്ത്യൻ ഗൺഫൈറ്ററുമായ ജനറൽ എഡ്വേർഡ് എച്ച്. ടരന്റ് സ്പോൺസർ ചെയ്ത ബില്ലു വഴിയായിരുന്നു സ്ഥാപനം. 1850 ഫെബ്രുവരിയിൽ സംഘടിപ്പിക്കപ്പെട്ട ഈ കൗണ്ടി നവാരോ കൗണ്ടിയിൽ നിന്ന് വേർപെടുത്തിയാണ് രൂപപ്പെടുത്തിയത്. റിച്ചാർഡ് എല്ലിസിന്റെ പേരായിരിക്കാം ഇതിനു നൽകിയത്.
1883-ൽ, "മിഡ്‌ലോത്തിയൻ" എന്ന പേര് പ്രാദേശിക ജനങ്ങൾ അംഗീകരിച്ചു. പ്രാദേശിക ഐതിഹ്യങ്ങൾ പ്രകാരം ഡാളസും ക്ലീബണും ബന്ധിപ്പിച്ച ചിക്കാഗോ, ടെക്സസ്, മെക്സിക്കൻ സെൻട്രൽ തീവണ്ടിപ്പാതകൾ ഈ പ്രദേശത്ത് വരുമ്പോൾ ആ പ്രദേശത്ത് എത്തിയ സ്കോട്ടിഷ് ട്രെയിൻ എഞ്ചിനീയർ ഈ നാട്ടിൻപുറം തന്റെ ജന്മനാടിൻറെ ഓർമിപ്പിച്ചു എന്നു പ്രസ്താവിക്കുകയും മിഡ്‌ലോത്തിയൻ എന്ന ഈ പേരു നഗരത്തിനു കൈവരുകയും ചെയ്തു. കൂടാതെ, ഡാളസിനും ക്ലീബണീനും എന്നിസിനും ഫോർട്ട്‌വർത്തിനും ഏതാണ്ട് മദ്ധ്യ (മിഡ്) ത്തിലുമായിരുന്നു ഈ പ്രദേശവും. റെയിൽവേയുടെ വരവോടെ, മിഡ്ലോത്തിയൻ വളരുകയും 1888 ഏപ്രിലിൽ ഇൻകോർപ്പറേറ്റ് ചെയ്യപ്പെടുകയും ചെയ്തു.
നഗരത്തിലെ ഏറ്റവും പഴക്കമുള്ള പള്ളികളിലൊന്നായ ഫസ്റ്റ് യുണൈറ്റഡ് മെത്തഡിസ്റ്റ് ചർച്ച് 1902-ൽ നിർമ്മിച്ചതാണ്. തുടർന്ന് 1913-ൽ ആദ്യത്തെ പ്രെസ്ബിറ്റീരിയൻ ചർച്ച് നിർമ്മിതമായി. മിഡ്‌ലോത്തിയൻ സെമിത്തേരിയിൽ 1870-കളിലെ വരെ ഹെഡ്‌സ്റ്റോണുകൾ അടങ്ങിയിരിക്കുന്നു. സെന്റ് പോൾ സെമിത്തേരിയും നഗരത്തിന് പുറത്ത് നിലകൊള്ളുന്നു.
ഭൂമിശാസ്ത്രം
വടക്കുപടിഞ്ഞാറൻ എല്ലിസ് കൗണ്ടിയിലാണ് മിഡ്‌ലോത്തിയൻ സ്ഥിതി ചെയ്യുന്നത്. അക്ഷരേഖാംശങ്ങൾ 32.48028°N, -96.98944°W (32.480169, -96.989350). വടക്ക് സെഡാർ ഹിൽ, വടക്ക് പടിഞ്ഞാറ് ഗ്രാൻഡ് പ്രയറി, തെക്ക് പടിഞ്ഞാറ് വീനസ്, തെക്കുകിഴക്ക് വാക്സഹാച്ചി, വടക്കുകിഴക്ക് ഓവില്ല എന്നിവയാണ് അടുത്തുള്ള നഗരങ്ങൾ.
യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കനുസരിച്ച്, 2010-ൽ നഗരത്തിന്റെ ആകെ വിസ്തീർണ്ണം 130.5 km2 ആണ്. ഇതിൽ 128.9 km2  ഭൂമിയും 1.7 km2, അല്ലെങ്കിൽ 1.28% വെള്ളവുമാണ്.
കാലാവസ്ഥ
ഈ പ്രദേശത്തെ കാലാവസ്ഥ ചൂടുള്ളതും ഈർപ്പമുള്ളതുമായ വേനൽക്കാലവും പൊതുവെ സൗമ്യവും തണുപ്പുള്ളതുമായ ശൈത്യകാലമാണ്. കോപ്പൻ കാലാവസ്ഥാ വർഗ്ഗീകരണം അനുസരിച്ച്, മിഡ്‌ലോത്തിയന് ഈർപ്പമുള്ള ഉപ ഉഷ്ണമേഖലാ കാലാവസ്ഥയുണ്ട്, കാലാവസ്ഥാ ഭൂപടങ്ങളിൽ Cfa.
സർക്കാർ
മിഡ്‌ലോത്തിയൻ നഗരം 1888-ൽ ഇൻകോർപ്പറേറ്റ് ചെയ്യപ്പെട്ടു. പിന്നീട്, 1980 ഒക്ടോബർ 1-ന് നഗരത്തിന് ഒരു ഹോം-റൂൾ ചാർട്ടർ ലഭിച്ചു. മിഡ്‌ലോത്തിയൻ ഒരു കൗൺസിൽ മാനേജർ ഭരണരീതി ഉപയോഗിക്കുന്നു. പൗരന്മാർ തിരഞ്ഞെടുക്കുന്ന ഒരു മേയറും ആറ് അറ്റ്-ലാർജ് കൗൺസിൽ അംഗങ്ങളും ചേർന്നതാണ് സിറ്റി കൗൺസിൽ.
സമ്പദ്‌വ്യവസ്ഥ
1929-നും മഹാമാന്ദ്യത്തിനും മുമ്പ്, നഗരത്തിൽ നിരവധി ബിസിനസുകൾ അഭിവൃദ്ധിപ്പെട്ടു. പരുത്തിയും കന്നുകാലി വളർത്തലും കേന്ദ്രീകരിച്ചുള്ളതായിരുന്നു നഗരത്തിലെ ഏറ്റവും വലിയ രണ്ട് ബിസിനസ്സ് സംരംഭങ്ങൾ. പിന്നീടുള്ള വർഷങ്ങളിൽ സിമന്റ് വ്യവസായത്തിന്റെ വരവോടെ ഈ പ്രദേശം രൂപാന്തരപ്പെട്ടു. നഗരത്തിന്റെ വടക്ക്-തെക്ക് ഭാഗത്തേക്ക് പോകുന്ന ഒരു സവിശേഷ ഭൂഗർഭ രൂപീകരണമായ ഓസ്റ്റിൻ ചോക്ക് എസ്‌കാർപ്‌മെന്റ് കാരണം മിഡ്‌ലോത്തിയൻ സിമന്റ് ഖനനത്തിനുള്ള ഒരു പ്രധാന പ്രദേശമായി മാറി. യുണൈറ്റഡ് സ്റ്റേറ്റ്സിലെ ഏറ്റവും വലിയ 10 സിമന്റ് ഫാക്ടറികളിൽ മൂന്നെണ്ണം നഗരത്തിൽ പ്രവർത്തിക്കുന്നു.
റെയിൽ‌പോർട്ട് എന്ന ഒരു വലിയ വ്യാവസായിക പാർക്ക് നഗരത്തിന്റെ തെക്കുപടിഞ്ഞാറൻ ഭാഗത്ത് യുഎസ് 67-ൽ സ്ഥിതി ചെയ്യുന്നു.
നഗരത്തിന്റെ വടക്കുഭാഗം ഒരു വലിയ ഓട്ടോമൊബൈൽ വിതരണ സംസ്‌കരണ കേന്ദ്രമായ മിഡ്‌ടെക്‌സാസ് ഇന്റർനാഷണൽ സെന്ററിന്റെ ഓട്ടോ പാർക്കിന് ആതിഥേയത്വം വഹിക്കുന്നു; കൂടാതെ ടെക്സസ് സെൻട്രൽ ബിസിനസ് ലൈൻസ്, ഒരു റെയിൽ ട്രാൻസ്ലോഡ് ഫെസിലിറ്റി എന്നിവയും ഈ പ്രദേശത്തുണ്ട്.
ബാഹ്യ ലിങ്കുകൾ
വർഗ്ഗം:ടെക്സസിലെ പട്ടണങ്ങൾ വർഗ്ഗം:Coordinates on Wikidata
സ്ക്വാഷ്
രണ്ടോ നാലോ പേർ നാലുവശവും ചുവരുള്ള കോർട്ടിൽ റാക്കറ്റും പൊള്ളയായ റബ്ബർ പന്തും ഉപയോഗിച്ചു കളിക്കുന്ന കായിക വിനോദമാണ്‌ സ്ക്വാഷ്.
ചരിത്രം
പതിനെട്ടാം നൂറ്റാണ്ടിൽ ഇംഗ്ലണ്ടിൽ ആരംഭിച്ച റാക്കറ്റ്സ് എന്ന കളിയുടെ വകഭേദമാണ് സ്ക്വാഷ്. ഇരുകളികളും പന്ത് ചുവരിലേക്ക് അടിച്ചാണ് കളിക്കുന്നത്. സ്ക്വാഷിൽ പൊള്ളയായ റബ്ബർ പന്താണ് ഉപയോഗിക്കുന്നതെങ്കിൽ റാക്കറ്റ്സിൽ കട്ടിയുള്ള പന്താണ് ഉപയോഗിക്കുന്നത്. പൊള്ളയായ റബ്ബർ പന്ത് ചുവരിൽ തട്ടി ഉടക്കുമ്പോൾ ഉണ്ടാകുന്ന പാത വ്യത്യാസം കൂടുതൽ കായികാധ്വാനത്തിനും വിവിധ ഷോട്ടുകൾക്കും വഴിവെക്കുന്നു എന്ന ചിന്തയാണ് റാക്കറ്റ്സിൽ നിന്ന് സ്ക്വാഷിലേക്ക് നയിക്കുന്നത്.
ഞെരുങ്ങുക അഥവാ ഉടക്കുക എന്നർത്ഥം വരുന്ന ഇംഗ്ലീഷ് പദമാണ്‌ സ്ക്വാഷ്. സ്ക്വാഷ് രൂപപ്പെട്ടത് 1830-ൽ ഇംഗ്ലണ്ടിലെ ഹാരോ വിദ്യാലയത്തിലാണ്. 1864-ൽ സ്കൂൾ ഈ കായികവിനോദത്തെ അംഗീകരിക്കുകയും നാല് സ്ക്വാഷ് കോർട്ടുകൾ നിർമ്മിക്കുകയും ചെയ്തു.
1890ൽ ബ്യൂഫോർട്ട്‌ പ്രഭു രചിച്ച ദി ബാഡ്മിൻറൺ ലൈബ്രറി ഓഫ് സ്പോർട്സ് ആൻറ് പാസ്റ്റ് ടൈംസ്‌ എന്ന ഇംഗ്ലീഷ് പുസ്തകത്തിലാണ് സ്ക്വാഷിനെ കുറിച്ച് ആദ്യമായി പരാമർശിക്കുന്നത്. എന്നാൽ ടെന്നിസിലും റാക്കറ്റ്സിലും ലോകജേതാവായിരുന്ന യൂസ്റ്റസ് മൈൽസ് ആണ് സ്ക്വാഷിനെക്കുറിച്ച് ആദ്യമായി(1901) പുസ്തകമെഴുതുന്നത്. ആദ്യ പ്രൊഫഷണൽ സ്ക്വാഷ് ചാമ്പ്യൻഷിപ്പ് നടക്കുന്നത് 1920ൽ ഇംഗ്ലണ്ടിലാണ്. അതിൽ ക്വീൻസ് ക്ലബ്ബിന്റെ സി.ആർ റീഡ് ആർ.എ.സി ക്ലബ്ബിന്റെ എ.ഡബ്ല്യു.ബി ജോൺസനെ പരാജയപ്പെടുത്തി  കിരീടമണിഞ്ഞു.
കളിയുപകരണങ്ങൾ
പൊള്ളയായ റബ്ബർ പന്തും റാക്കറ്റും ഗോഗ്ഗ്ൾസുമാണ് സ്ക്വാഷിൻറെ പ്രധാന കളിയുപകരണങ്ങൾ. പ്രധാനമായും രണ്ടു തരം പന്തുകളാണ് സ്ക്വാഷിൽ ഉപയോഗിക്കുന്നത്. രണ്ടു മഞ്ഞപ്പുള്ളികളുളള പന്തും ഒരു മഞ്ഞപ്പുള്ളിയുള്ള പന്തും. പുള്ളികളുടെ എണ്ണവും നിറവും വേഗത്തെയാണ് സുചിപ്പിക്കുന്നത്. പുള്ളികളുടെ എണ്ണം വേഗത്തിന് ആനുപാതികമാണ്, എന്നാൽ മഞ്ഞ നിറം വേഗക്കുറവിനെയാണ് സുചിപ്പിക്കുന്നത്. പന്തുകളുടെ വ്യാസം 40 മില്ലീമീറ്ററും ഭാരം 24 ഗ്രാമുമാണ്. സ്ക്വാഷ് റാക്കറ്റുകൾ ടെന്നീസ്  റാക്കറ്റിനോട് സമാനമാണെങ്കിലും ആകൃതിയിൽ നേരിയ വ്യത്യാസങ്ങളുണ്ട്‌. സ്ക്വാഷ് കോർട്ടുകളുടെ മൂന്നുവശം ഭിത്തി കൊണ്ടും ഒരു വശം മത്സരം വീക്ഷിക്കാനുള്ള പളുങ്ക് ചുവരുമാണ്. ഒരു സിംഗിൾസ് സ്ക്വാഷ് കോർട്ടിൻറെ നീളം·വീതി·ഉയരം 9.75m·6.40m·5.64m ആണ്.
കളിക്കുന്ന വിധം
റാക്കറ്റ് സ്പിൻ വിജയിയാണ് സർവീസ് ആരംഭിക്കുക. ഓരോ ഗെയ്മിൻറെ ആരംഭത്തിലും സെർവർ മാറുമ്പോഴും ഏതു സർവീസ് ബോക്സിൽ നിന്ന് സെർവ്വ് ചെയ്യണമെന്ന് സെർവർക്ക് തീരുമാനിക്കാം. സെർവർ സർവീസ് നിലനിർത്തുകയാണെങ്കിൽ ഓരോ ബോക്സിൽ നിന്നും ഏകാന്തരക്രമത്തിൽ സെർവ്വ് ചെയ്യണം. സെർവ്വ് ചെയ്യുമ്പോൾ സെർവറുടെ പാതം സർവീസ് ബോക്സിനുള്ളിലായിരിക്കുകയും പാതങ്ങൾ ഒന്നും ബോക്സുകളുടെ അതിരിൽ തൊടാതിരിക്കുകയും വേണം. ഓരോ റാലി ജയിക്കുന്നവർ പിന്നീട് സെർവ്വ് ചെയ്യണം. ഒരു റാലി ജയിക്കുമ്പോൾ ജേതാവിന് ലഭിക്കുന്നത് ഒരു പോയിൻറാണ്. അങ്ങനെ ആദ്യ പതിനൊന്ന് പോയിൻറ് നേടുന്നയാൾ ഗെയിം സ്വന്തമാക്കും. രണ്ടു കളിക്കാർക്കും/ടീമുകൾക്കും പത്തുപോയിൻറ് വീതം ലഭിക്കുകയാണെങ്കിൽ പിന്നീട് രണ്ടു പോയിൻറ് വ്യത്യാസം വരുന്നതുവരെ ആ ഗെയിം തുടരും. ഒരു മാച്ചിൽ അഞ്ചു ഗെയിമാണുള്ളത്‌. ചില അവസരങ്ങളിൽ മൂന്നു ഗെയിമിൻറെ മാച്ചും നടത്താറുണ്ട്‌.
മത്സരനിയന്ത്രണം
ഒരു റഫറിയും ഒരു മാർക്കറും ചേർന്നാണ് മത്സരം നിയന്ത്രിക്കുന്നത്‌. മത്സരം ആരംഭിച്ചതായി പ്രഖ്യാപിക്കുകയും ഓരോ റാലിക്കും ഗെയിമിനു ശേഷവും മത്സരത്തിൻറെ പുരോഗതി വിലയിരുത്തേണ്ടതും മാർക്കറാണ്. മാർക്കറെ തിരുത്താനുള്ള അവകാശം റഫറിക്കു മാത്രമാണുള്ളത്. മാർക്കറുടെ തീരുമാനത്തിൽ അതൃപ്തിയുണ്ടെങ്കിൽ കളിക്കാർക്ക് റഫറിയെ സമീപിക്കാവുന്നതാണ്. റഫറിയുടെ തീരുമാനം അന്തിമമായിരിക്കും. മാർക്കറുടെ നിലപാടിൽ തെറ്റുണ്ടെങ്കിൽ പരാതിക്കു കാത്തുനിൽകാതെ നേരിട്ട് നടപടിയെടുക്കാനും ഇടയ്ക്ക് മത്സരം നിർത്താനും റഫറിയ്ക്ക് അധികാരമുണ്ട്‌.
മത്സരനിയന്ത്രണ സംഘടനകളും അന്താരാഷ്ട്ര മത്സരങ്ങളും
സ്ക്വാഷിനുവേണ്ടി രൂപീകരിച്ച ആദ്യ സംഘടന 1907-ൽ സ്ഥാപിതമായ യു.എസ്‌ സ്ക്വാഷ് റാക്കറ്റ്സ് അസോസിയേഷൻ ആണ്. 1912-ൽ നിർമ്മിച്ച ആർ.എം.എസ്‌ ടൈറ്റാനിക് എന്ന ആഡംബര കപ്പലിൽ സ്ക്വാഷ് കോർട്ടുകൾ ഉണ്ടായിരുന്നതായി പറയപ്പെടുന്നു.
1933-ൽ ഈജിപ്തുകാരനായ എഫ്.ഡി. അമ്ർ ബേ തൻറെ ആദ്യ ബ്രിട്ടീഷ്‌ ഓപ്പൺ ചാമ്പ്യൻഷിപ്പ് നേടി. അക്കാലത്തെ സ്ക്വാഷ് ലോകചാമ്പ്യൻഷിപ്പ് എന്നറിയപ്പെട്ടിരുന്ന ടൂർണമെൻറാണ് ബ്രിട്ടീഷ്‌ ഓപ്പൺ ചാമ്പ്യൻഷിപ്പ്. അതിനുശേഷം ഈജിപ്തും ഇംഗ്ലണ്ടും ഒരുപോലെ സ്ക്വാഷിൽ ആധിപത്യം പുലർത്തി പോരുന്നു. പാകിസ്താനിൽ നിന്നുള്ള ജഹാംഗീർ ഖാനാണ് സ്ക്വാഷിലെ ഇതിഹാസം എന്നറിയപ്പെടുന്നത്. അദ്ദേഹം വേൾഡ് ഓപ്പൺ ആറുവട്ടവും ബ്രിട്ടീഷ്‌ ഓപ്പൺ പത്തുവട്ടവും നേടിയിട്ടുണ്ട്.
പ്രൊഫഷണൽ സ്ക്വാഷ് അസോസിയേഷൻ (പി.എസ്‌.എ):- ടെന്നിസിൽ ഡബ്ല്യു.ടി.എ യ്ക്ക് സമാനമായ സ്ക്വാഷിലെ സംഘടനയാണ് പി.എസ്‌.എ. സ്ഥാപിതമായത് 1975-ലാണ്. എല്ലാമാസവും പി.എസ്‌.എയിൽ അംഗമായിട്ടുള്ള കളിക്കാരുടെ പ്രകടനം വിലയിരുത്തിയുള്ള റാങ്ക് ലിസ്റ്റ് പ്രസിദ്ധീകരിക്കും.
അവലംബം
വർഗ്ഗം:പന്തുപയോഗിച്ചുള്ള കളികൾ വർഗ്ഗം:കായികവിനോദങ്ങൾ വർഗ്ഗം:സ്ക്വോഷ് വർഗ്ഗം:റാക്കറ്റ് സ്പോർട്സ്
ചാവടിമുക്ക്
തിരുവനന്തപുരം ജില്ലയുടെ വടക്കു കിഴക്കായി സ്ഥിതി ചെയ്യുന്ന ശ്രീകാര്യത്തിലെ ഒരു മുക്കാന് ചാവടിമുക്ക്. തിരുവനന്തപുരം നഗരത്തിൽ നിന്നും 10 കിലോമീറ്റർ ദൂരെ ദേശീയപാത 544ൽ ശ്രീകാര്യം ജങ്ഷൻ കഴിഞ്ഞുള്ള അടുത്ത മുക്കാണ് ചാവടിമുക്ക്. ഇവിടെ നിന്ന് ഇടതോടുള്ള പാത എടുത്താൽ കോളേജ് ഓഫ് എഞ്ചിനീയറിംഗ് തിരുവനന്തപുരത്തിൽ എത്താം. ഈ പാത പിന്നെ കുളതൂരിലെക്കു പോകുന്നു. ചവടിമുക്കിൽ ഒരു ഹൈ സ്കൂൾ ഉണ്ട്. കേരള സർകാരിന്റെ ഗുലാത്തി ഇൻസ്റ്റിറ്റ്യൂട്ട് ഓഫ് ഫിനാൻസ് ഇവ്ടെയാണ് വരാൻ പോകുന്നത്. നെസ്റ്റ്(NEST) ഇന്റെ ഒരു കാമ്പസും ഇവിടെയൂണ്ട്. നിരവധി ചെറുകിട സ്ഥാപനങ്കളും ഇവിടെയൂണ്ട്.
അവലംബങ്ങൾ
വർഗ്ഗം:തിരുവനന്തപുരം ജില്ല
എമിലി എർബെൽഡിംഗ്
'''എമിലി ജെ. എർബെൽഡിംഗ്''' (ജനനം 1961) ഒരു അമേരിക്കൻ ഫിസിഷ്യൻ-ശാസ്ത്രജ്ഞയാണ്. ഇംഗ്ലീഷ്:Emily J. Erbelding. നാഷണൽ ഇൻസ്റ്റിറ്റ്യൂട്ട് ഓഫ് അലർജി ആൻഡ് ഇൻഫെക്ഷ്യസ് ഡിസീസസിലെ (NIAID) മൈക്രോബയോളജി ആൻഡ് ഇൻഫെക്ഷ്യസ് ഡിസീസസ് വിഭാഗത്തിന്റെ ഡയറക്ടറാണ്. എമിലി മുമ്പ് എൻഐഎഐഡിയിലെ എയ്ഡ്‌സ് വിഭാഗത്തിന്റെ ഡെപ്യൂട്ടി ഡയറക്ടറായിരുന്നു. ജോൺസ് ഹോപ്കിൻസ് സ്കൂൾ ഓഫ് മെഡിസിനിൽ ഫാക്കൽറ്റി അംഗമായിരുന്ന അവർ ബാൾട്ടിമോർ സിറ്റി ഹെൽത്ത് ഡിപ്പാർട്ട്മെന്റ് എസ്ടിഡി/എച്ച്ഐവി പ്രോഗ്രാമിന്റെ ക്ലിനിക്കൽ സേവനങ്ങളുടെ ഡയറക്ടറായി സേവനമനുഷ്ഠിച്ചു.
ഔദ്യോഗിക ജീവിതം
എമിലി ജോൺസ് ഹോപ്കിൻസ് സ്കൂൾ ഓഫ് മെഡിസിൻ അദ്ധ്യാപക ശ്രേണിയിൽ 14 വർഷം ചെലവഴിച്ചു, പകർച്ചവ്യാധികളുടെ വിഭാഗത്തിൽ, ബാൾട്ടിമോർ സിറ്റി ഹെൽത്ത് ഡിപ്പാർട്ട്മെന്റ് എസ്ടിഡി/എച്ച്ഐവി പ്രോഗ്രാമിന്റെ ക്ലിനിക്കൽ സേവനങ്ങളുടെ ഡയറക്ടറായിരുന്നു.
എമിലി നാഷണൽ ഇൻസ്റ്റിറ്റ്യൂട്ട് ഓഫ് അലർജി ആൻഡ് ഇൻഫെക്ഷ്യസ് ഡിസീസസിൽ (NIAID) എയ്ഡ്‌സ് വിഭാഗത്തിന്റെ ഡെപ്യൂട്ടി ഡയറക്ടറായി സേവനമനുഷ്ഠിച്ചു. അവിടെ അവൾ ശാസ്ത്രീയ പ്രോഗ്രാം മാനേജ്‌മെന്റിന്റെയും പിന്തുണയുടെയും എല്ലാ വശങ്ങളിലും ഏർപ്പെട്ടിരുന്നു, അടിസ്ഥാന, വിവർത്തന, ക്ലിനിക്കൽ ഗവേഷണങ്ങൾ ഉൾപ്പെടുന്ന പുതിയ സംരംഭങ്ങൾ രൂപകൽപ്പന ചെയ്യുന്നതിനും നടപ്പിലാക്കുന്നതിനും സഹായിക്കുകയും സങ്കീർണ്ണമായ എക്‌സ്‌ട്രാമ്യൂറൽ ഗ്രാന്റ് പ്രോഗ്രാമുകളും ഗവേഷണ ഇൻഫ്രാസ്ട്രക്ചറും നടത്തുകയും ചെയ്തു.
2017-ൽ, എമിലി NIAID ഡിവിഷൻ ഓഫ് മൈക്രോബയോളജി ആൻഡ് ഇൻഫെക്ഷ്യസ് ഡിസീസസ് (DMID) തലവയായി. DMID യുടെ സങ്കീർണ്ണമായ ദേശീയ അന്തർദേശീയ ഗവേഷണ പരിപാടിയുടെ തന്ത്രപരവും ശാസ്ത്രീയവുമായ കാഴ്ചപ്പാടിന് അവൾ ഉത്തരവാദിയാണ്. ബയോ ഡിഫെൻസുമായി ബന്ധപ്പെട്ടതും ഉയർന്നുവരുന്ന പകർച്ചവ്യാധികൾ ഉൾപ്പെടെയുള്ള രോഗകാരികളുടെ കാരണങ്ങൾ, രോഗനിർണയം, ചികിത്സ, പ്രതിരോധം എന്നിവയെക്കുറിച്ചുള്ള അടിസ്ഥാനപരവും പ്രാഥമികവും ക്ലിനിക്കൽ അന്വേഷണങ്ങളും DMID പിന്തുണയ്ക്കുന്നു.
ഇന്ന് ഡിസീസ് കൺട്രോൾ ആൻഡ് പ്രിവൻഷൻ കേന്ദ്രങ്ങളിലെ അക്യൂട്ട് ഫ്ലാസിഡ് മൈലിറ്റിസ് ടാസ്‌ക് ഫോഴ്‌സിൽ എമിലി പ്രവർത്തിക്കുന്നു.
പഞ്ചാബ് ഹരിയാന ഹൈക്കോടതി
ലെ കോർബ്യൂസിയേ രൂപകൽപ്പനചെയ്ത ചാണ്ഡിഗഢ് കാപിറ്റോൾ കോംപ്ലക്സിലെ ഒരു കോടതി സമുച്ചയമാണ് പഞ്ചാബ് ഹരിയാന ഹൈക്കോടതി (Punjab and Haryana High Court). ഈ കോടതി നീതിയുടെ കൊട്ടാരം (Palace of Justice) എന്നും അറിയപ്പെടുന്നു. ചണ്ഡിഗഢ്, ഹരിയാന, പഞ്ചാബ് എന്നിവിടങ്ങളിലെ ഹൈക്കോടതിയാണ് ഇത്. As of 21 March 2015 മാർച്ച് 21 -ലെ കണക്കുപ്രകാരം ഇവിടെ ഹൈക്കോടതിയിൽ 45 സ്ഥിരവും അധികമായി 10 പേരും ഉൾപ്പെടെ 55 ജഡ്‌ജിമാർ ഉണ്ട്.
അവലംബം
വർഗ്ഗം:ഇന്ത്യയിലെ ഹൈക്കോടതികൾ വർഗ്ഗം:Buildings and structures in Chandigarh വർഗ്ഗം:Le Corbusier buildings in India വർഗ്ഗം:Modernist architecture in India വർഗ്ഗം:1947 establishments in India
സിന്ധു കെ. വി.
ലഘുചിത്രം|സിന്ധു കെ. വി. ഉത്തരാധുനിക മലയാളകവിതയിലെ ശ്രദ്ധേയയായ എഴുത്തുകാരിയാണ് സിന്ധു കെ.വി. കാവ്യലോകത്തിലൂടെ ആവിഷ്കരിക്കപ്പെടുന്ന അനുഭവങ്ങളുടെ അസാധാരണത്വവും കാവ്യഭാഷയുടെ പുതുമയും സമകാലകവിതയിലെ പ്രമുഖസ്വരമാക്കി ഈ എഴുത്തുകാരിയെ മാറ്റിയിട്ടുണ്ട്. ശരീരം, പ്രണയം, ദാമ്പത്യം തുടങ്ങിയ സ്ത്രീ അനുഭവത്തിന്റെ എല്ലാ അതിരുകളേയും മായ്ചുകളയാൻ ശ്രമിക്കുന്ന പെണ്മയുടെ നിരങ്കുശമായ വീറും കരുത്തുമാണ് സിന്ധുവിന്റെ കവിതകൾ വൈവിദ്ധ്യപൂർവ്വമായി ആവിഷ്കരിക്കുന്നതെന്ന് നിരൂപകനായ എൻ. ശശിധരൻ നിരീക്ഷിച്ചിട്ടുണ്ട്.
ജീവിതരേഖ
കണ്ണൂർ ജില്ലയിലെ ശ്രീകണ്ഠപുരം സ്വദേശി. എസ്. ഇ. എസ് കോളേജ്, ശ്രീകണ്ഠപുരത്ത് പ്രീഡിഗ്രി പഠനത്തിന് ശേഷം പ്രൈവറ്റായി പഠിച്ച് മലയാളസാഹിത്യത്തിൽ എം. എ ബിരുദം നേടി. സൈബർകവിതകളെക്കുറിച്ചുള്ള ഗവേഷണപഠനത്തിന് കണ്ണൂർ സർവ്വകലാശാലയിൽ നിന്നും പി.എച്ച്.ഡി ബിരുദം. മാടായി കോപ്പറേറ്റീവ് ആർട്സ് ആന്റ് സയൻസ് കോളേജിൽ മലയാളവിഭാഗത്തിൽ അസിസ്റ്റന്റ് പ്രൊഫസർ.
സാഹിത്യജീവിതം
ഡിജിറ്റൽ എഴുത്തിന്റെ ലോകം സാദ്ധ്യമാക്കിയ എഴുത്തുജീവിതമാണ് സിന്ധുവിന്റേത്. ബ്ലോഗ് എഴുത്തുകാരിയായി കവിതകൾ പ്രസിദ്ധീകരിച്ചുതുടങ്ങിയ സിന്ധുവിന്റെ രചനകൾ നാലാമിടത്തിലെ ശ്രദ്ധേയമായ സ്വരങ്ങളിലൊന്നായി വിലയിരുത്തുന്നത് സച്ചിദാനന്ദനാണ്. പ്രകൃതിയും കാലവും ചരിത്രവുമുൾക്കൊണ്ട പെണ്മയുടെ സ്വത്വപ്രഖ്യാപനവും സ്വാതന്ത്ര്യാഘോഷവുമായി, ആ കവിതകൾ വീണ്ടെടുപ്പിന്റേയും പ്രതിരോധത്തിന്റേയും പാഠങ്ങൾ വായനക്കാർക്കു മുന്നിൽ തുറന്നിടുന്നുവെന്നും തന്റെ ഇച്ഛയ്ക്കും സ്വാതന്ത്ര്യത്തിനുമനുസരിച്ച് കവി സ്വപ്നങ്ങളിൽ നിർമ്മിച്ച വീടുകളാണ് ആ കവിതകളെന്നും ഏറ്റവും വൈയക്തികമായിരിക്കുമ്പോഴും ഏറ്റവും സാമൂഹികമായി, കാറ്റും വെളിച്ചവും ആ വീടുകളുടെ വാതായനങ്ങളിലൂടെ അകത്തേക്കും പുറത്തേക്കും പ്രവഹിക്കുന്നുണ്ട് എന്നും സിന്ധുവിന്റെ കവിതകളുടെ സവിശേഷതകളായി എടുത്തുകാണിക്കപ്പെട്ടിട്ടുണ്ട്.
അനുഭവങ്ങളുടെ പരിചരണത്തിന്റെ വ്യത്യസ്തതയെ നിരൂപകനായ സന്തോഷ് മാനിച്ചേരി ഏതോ കാലത്തിൽ നമ്മൾ നമ്മളെ കണ്ടുപോകുന്നതു പോലെ - എന്ന പുസ്തകെത്തെ മുൻനിർത്തി വിശദീകരിക്കുന്നു : ക്രമാനുഗതമോ രേഖീയമോ ആയ ഒരു ഇഴചേർപ്പില്ല ഈ പുസ്തകത്തിന്. പകരം അതു പല വഴികളിലേക്കു പോവുന്ന വാക്യങ്ങളാൽ വിഘടിതമാവുന്നു. കവിതയോ കഥയോ ചിന്തയോ എന്ന് വ്യവച്ഛേദിക്കാൻ വിസമ്മതിക്കുംവിധം ജാനുഷികമായ (generic) ഒരു സുവിശേഷമായിത്തീരുന്നു അത്. അതിനാൽ ഈ പുസ്തകത്തിനു തുടക്കമില്ല, ഒടുക്കവും. വായിക്കുന്നയാളിൽ പുസ്തകം അവസാനിക്കുന്നില്ല, ഏതുകാലത്തും. പുസ്തകത്തിന് അതിർത്തികളുണ്ടോ എന്ന കാര്യവും ചിന്താർഹമാണ്.